"Football Firm" Sub budaya England yang kian menular di kalangan peminat bolasepak tempatan

Ketika anda melangkah masuk ke dalam stadium untuk menyaksikan perlawanan liga domestik di tempat anda, pastinya anda akan perasan sekumpulan pemuda, berpakaian kemas, jacket tebal berjenama, dengan sepatu Adidas berwarna-warni yang jarang dijumpai dipasaran.

Mereka  adalah Football Firm.  Football Firm adalah salah satu cabang sub budaya yang begitu terkenal di England khususnya pada lewat 80-an. Golongan ini adalah pecahan daripada sub budaya seperti Skinhead, Punk dan Mods.

Firm merujuk kepada pertubuhan ''bawah tanah'' yang dianggotai sekumpulan pemuda yang fanatik kepada kelab bolasepak tempatan mereka. Bolasepak sememangnya menjadi sukan rakyat untuk penduduk England sejak tahun 60-an lagi. Ia dianggap sebagai satu hiburan kepada golongan kelas pekerja (working class) di England.

Hari sabtu (matchday) adalah hari yang sangat dinantikan oleh golongan working class ini. Menyokong dengan sepenuh jiwa dan raga, serta membawa semangat yang berkobar-kobar, menjadikan mereka begitu fanatik dengan kelab tempatan mereka.

Tahap ketaksuban mereka berada pada aras tertinggi sehinggakan mereka melakukan keganasan seperti memukul penyokong dari pihak lawan mereka.

Pada lewat 70-an, golongan skinhead sering mencetuskan pergaduhan didalam stadium, sehingga ada nyawa diantara mereka yang melayang disebabkan pergaduhan. Polis mula mengesyaki golongan ini sehinggakan mereka di ban dari masuk kedalam stadium.

Berkepala botak, memakai kemeja dengan suspender, lengkap berjaket Alpha Industries memakai kasut but industri Dr. Martens, membuatkan dresscode mereka mudah untuk dikenali oleh pihak polis. Maka, pada awal 80-an, muncul Football Firm yang agak berbeza  dari sub budaya yang sebelumnya. Mereka mengenakan pakaian dari yang menjadi kegilaan orang-orang atasan pada era itu.

Jenama- jenama terkenal dari Italy dan Perancis seperti Sergio Tacchini, Fila, Ellesse, Lacoste, Burberry ( banyak lagi untuk disenaraikan)  menjadi antara dresscode mereka pada masa itu. Kasut adidas buatan Jerman Barat menjadi sepatu pilihan. Clobbers pula merujuk kepada segala pakaian dan aksesori yang dipakai mereka seperti jaket ,cap, bucket hat dan kasut.

Mereka juga tidak sesekali  mengenakan jersi kelab mereka sendiri, bahkan langsung tidak memakai apa- apa warna yang akan menunjukkan mereka datang dari kelab mana.  Hal ini bertujuan mengaburi mata pengawal keselamatan, yang beranggapan mereka adalah golongan atasan.

Dengan cara ini, memudahkan mereka untuk memasuki stadium dan menghuru-harakan keadaan. Dekad demi dekad, sub budaya ini kian menular ke seluruh asia khususnya dan dibawa masuk oleh oldtimers dalam underground scene di Malaysia sekitar tahun 2006. Maka dengan itu wujudlah beberapa Football Firm yang mewakili kelab bolasepak negeri. Disini disertakan senarai Football Firm di malaysia:

Jika di England, dua Football Firm yang terkenal ; Millwall Bushwackers ( Millwall FC) dan Inter City Firm (West Ham), adalah diantara firm yang sangat digeruni di kalangan penyokong kelab tempatan yang lain. Perseteruan mereka selama berdekad-dekad menyaksikan jumlah angka korban yang begitu ramai.

Kali terakhir mereka bertembung ialah pada 25 Ogos 2009, pada pusingan kedua Football League Cup yang berkesudahan West Ham menang 3 - 1 ke atas Millwall di Upton Park.

Peristiwa yang dikenali sebagai 2009 Upton Park Riot itu menyaksikan ratusan anak muda dari kedua kelab bertembung di luar stadium. Beberapa insiden keganasan dilaporkan dan terdapat angka korban yang tidak dapat dipastikan.

Pada Januari 2010, West Ham didenda 115,00 Euro selepas disabitkan kesalahan dalam keganasan, provokasi dan gagal mengawal penyokong mereka daripada masuk ke padang. Millwall pula terlepas dari sebarang tuduhan.

Salah satu filem yang berkisarkan tentang kehidupan pengikut Football Firm.

Mereka dikenali sebagai Football Casual ataupun Hooligans? Sengaja tidak dijelaskan takut ada yang keliru nanti.Segala maklumat yang diceritakan hanyalah asas, dan terlalu panjang untuk dikupas.

Yang pastinya sub budaya ini mempunyai sedikit perbezaan dengan Hooligans yang dibawa oleh penyokong fanatik di eropah dan apa pula kaitannya dengan Ultras?. Untuk mengetahui lebih lanjut, admin akan kupas di post berikutnya.


Pakaian terpakai (bundle), hobi atau kerjaya?

Abad ini menyaksikan kegilaan manusia dari pelbagai lapisan masyarakat mula menggilai pakaian terpakai atau lebih mesra dengan panggilan 'bundle'. Jika dilihat daripada trend, ianya bagaikan pusingan roda apabila satu generasi itu mula menggayakan semula fesyen terdahulu yang pernah dipopularkan oleh generasi lepas.

Mungkin bagi kita yang tidak tahu menahu mengenai dunia bundle ini, menganggap ianya satu hobi pelik, mengumpul pakaian lusuh yang, tidak tahu dari mana sumbernya, dan dibeli dengan harga ratusan ringgit, hingga ada yang mencecah ribuan ringgit untuk sehelai baju kolar bulat yang kainnya agak nipis. Tetapi, bagi pengumpul pakaian bundle, ia ada nilai sentimental yang tersendiri kepada mereka sehinggakan mereka sanggup berhabis ribuan ringgit untuk memenuhkan koleksi di dalam almari.

Malah, bundle bukan sahaja lagi dijadikan hobi  ,tetapi ramai anak muda sudah mula menceburi bidang perniagaan bundle. Bagaikan cendawan tumbuh selepas hujan, perniagaan bundle kini dijadikan kerjaya bagi sesetengah anak muda yang begitu menjiwai dunia bundle. Selain dapat mengaut keuntungan lumayan, perniagaan ini juga memberikan kepuasan kepada meraka bilamana dapat menjual pakaian yang digilai ramai kepada pembeli, dengan harga yang berpatutan.

Di samping itu, mereka dapat menambah kenalan-kenalan baharu, merapatkan hubungan silaturrahim diantara pengumpul- pengumpul pakaian vintaj dan ada juga  yang menukar pakaian bundle atas dasar suka sama suka. Tidak hairanlah , tapak perniagaan bundle itu meriah seperti pesta, kerana dikerumuni oleh pengumpul- pengumpul dari serata tempat.

Barisan pengumpul  LEVI'S vintaj dari Jepun, Thailand dan Malaysia. Paling kanan ialah Cikgu Nasir (Malaysia) , memakai jeans Levi's Lot 501 tahun 1966, model pertama tanpa rivet.


5 fakta yang perlu anda tahu sebelum memohon kursus senibina di IPT

Ramai yang beranggapan bahawa bidang senibina ialah satu bidang yang menarik untuk diceburi. Merekacipta bangunan aneh dan futuristik, struktur pelik yang tidak dapat dijangkau oleh fikiran manusia biasa , ialah sesuatu yang dapat dibanggakan oleh seorang graduan yang bergelar arkitek . Akan tetapi , beberapa fakta perlu diketahui oleh adik-adik yang sedang mempertimbangkan untuk memohon kursus senibina di IPT, supaya kelak tidak terkejut akan senario yang akan anda tempuhi.

Perkara asas yang perlu dikuasai oleh seorang yang bergelar arkitek ialah 'freehand sketching' . Skill melukis menggunakan lima jari jemari anda sangat diperlukan kerana dalam design process , idea dan ilham itu boleh datang dalam apa jua waktu dan situasi. Jadi bagi mengelakkan idea dan ilham anda hilang begitu saja, 'freehand sketching' secara spontan boleh diterjemahkan ke dalam sketchbook anda , sebagai draf . Disamping itu, sebagai seorang perunding arkitek, 'on site sketching' juga diamalkan bagi meyakinkan client dengan idea-idea bernas anda. Jadi bayangkan kalau anda tiada asas 'freehand sketching', bagaimana client mahu yakin dengan lukisan orang lidi anda itu?

Bagi sesiapa(bukan bidang senibina) yang pernah sebilik dengan pelajar senibina , mereka pasti menyedari bahawa pelajar senibina hanya menghabiskan masa di bilik(kolej) hanya 20% setiap hari. Ini kerana pelajar senibina mengabdikan seluruh waktunya di studio, kerana beberapa faktor yang mempengaruhi. Diantaranya alatan yang kurang sesuai untuk digunakan di bilik kolej untuk menyiapkan tugasan. Bermain dengan kertas-kertas bersaiz raksasa seperti A2, A1 dan A0 itu perkara normal. Jadi , hanya meja di studio saja yang mampu menampung size kertas yang digunakan. Di samping itu , perjumpaan kumpulan kerap diadakan bagi membincangkan perihal design dan kritik sesama rakan bagi menjamin design yang bagus .

Lupakan segala impian untuk memiliki iphone 7s ketika belajar, kerana segala wang saku dan pinjaman akan diabdikan sepenuhnya kepada kos percetakan dan model . Sehelai kertas A1 berwarna penuh dianggarkan RM20 ke RM30 . Maka satu tugasan memerlukan sehingga empat ke lima helai kertas bersaiz A1, maka jika setiap minggu memerlukan anda untuk mencetak, didarabkan dengan subjek lain, dan ditambahkan lagi dgn kos membeli alatan untuk menghasilkan model, jadi berapa yang tinggal untuk Iphone 7s angan - angan anda itu? maka lupakan. Fakta keempat ini hanya sah kepada golongan marhaen saja, jika anda anak seorang CEO, lain ceritanya.

Tidak dinafikan, pada abad ke-20 ini, hampir keseluruhan arkitek di dunia sudah menggunakan perisian komputer untuk menghasilkan design mereka secara digital grafik berbanding grafik manual (free-hand sketching). Ini untuk menjimatkan masa dan amat efisien disebabkan time constraint yang dihadapi . Ini kerana grafik manual memerlukan ketelitian yang tinggi untuk menghasilkannya Maka perisian yang digunakan pula bukanlah biasa- biasa. Perisian seperti Photoshop, Autocad, Sketchup dan Lumion adalah perisian yang begitu sinonim digunakan oleh arkitek dan designer seluruh dunia. Pada peringkat IPT pula, cukuplah memiliki sebuah laptop atau komputer yang mempunyai spesifikasi yang boleh menyokong perisian seperti yang dinyatakan. Berbelanja sedikit untuk memiliki laptop/komputer yang mempunyai graphic card, ram dan processor  yang sesuai, tidaklah merugikan kerana kelak akan memudahkan anda menyiapkan tugasan dengan efisien.


13 Gambar Dari Korea Utara Yang Anda Tak Pernah Lihat

Korea Utara. Bila terdengar nama Korea Utara, sudah pasti dalam kepala anda semua mesti tergambarkan wajah Kim Jong Un, pemimpin tertinggi atau "supreme leader" kepada Republik Demokratik Rakyat Korea, atau lebih dikenali sebagai Korea Utara. Umum sedia maklum negara ini dipimpin oleh diktator yang menyekat kebebasan rakyatnya untuk keluar dari negara, juga terlalu ketat untuk masuk apatah lagi bergambar. Terlalu sedikit yang kita tahu mengenai Korea Utara dan apa yang ada di negara itu.

Adam Baidawi, jurugambar bebas, telah terbang ke negara itu atas tugasan menulis dan mengambil gambar bagi majalah GQ Australia.

"Ia merupakan seminggu yang paling menarik tetapi menyedihkan dalam hidup saya. Gambar-gambar ini adalah gambaran sepintas lalu yang dibenarkan diambil yang telah disusun oleh pihak Korea Utara. Ia sudah semestinya lakonan dan sandiwara serta tidak semulajadi. Namun kita masih boleh lihat saat-saat yang menunjukkan wujudnya hubungan kemanusiaan."


16 Pokok Tercantik Di Dunia

Banyak sebab untuk kita sayangkan pokok. Yang paling penting adalah pokok-pokok menghasilkan oksigen, yang membolehkan kita bernafas. Ia juga memberikan perlindungan kepada kita daripada cahaya matahari pada hari yang panas, dan juga menjadi habitat bagi pelbagai jenis haiwan. Ini satu lagi sebab, kerana ia mencantikkan alam semulajadi apabila berbunga.

Iluminasi.com ingin berkongsi dengan anda antara pokok yang tercantik di dunia yang akan memukau minda anda.


30 fakta menarik mengenai rambut

Adakah anda tahu rambut di kepala anda boleh menampung berat 2 ekor gajah? Adakah anda juga tahu rambut yang paling unik adalah rambut yang berwarna merah. Bukan itu sahaja sebenarnya fakta menarik mengenai rambut.

Terdapat sekurang-kurangnya 5 juta folikel rambut di seluruh tubuh manusia.Semua folikel itu wujud sejak daripada fetus lagi iaitu lebih kurang 5 bulan usia fetus.Rambut boleh memanjang sehingga 30% daripada panjang asal ketika basah.Warna rambut paling biasa dan normal adalah warna hitam. Rambut perang atau blondes hanya merangkumi 2% populasi dunia.Warna merah adalah yang paling jarang dan unik dimiliki dengan hanya 1% daripada populasi dunia.Setiap kali rambut gugur, rambut itu akan tumbuh semula.

Kitaran rambut akan tumbuh semula adalah sebanyak 20 kali sepanjang hidup.Selepas sum-sum tulang, rambut adalah tisu tubuh kedua paling cepat tumbuh.Xie Qiuping dari China merupakan pemegang rekod dunia bagi rambut paling panjang di dunia. Beliau mula-mula menyimpan rambutnya ketika berumur 13 tahun dan setakat 8 May 2004, rambut beliau telah mencecah 5.627 meter.

Untuk sesetengah masa, 90% daripada rambut anda adalah dalam keadaan memanjang manakala 10% daripada rambut tidak lagi memanjang.Rambut perang dikatakan adalah rambut pelacur pada zaman lampau Greece. Pada zaman Greeks juga, dikatakan mereka yang berambut merah akan bertukar menjadi vampires selepas mati.Manusia pada zaman Mesir kuno dikenali sebagai manusia pertama yang membuang rambut yang tidak dikehendaki menggunakan produk semulajadi.Trichoptilosis adalah nama saintifik bagi rambut yang bercabang.Orang Scotland atau Scottish merupakan populasi dunia yang memiliki jumlah mereka yang berambut merah paling ramai di dunia dengan 13%

Adalah perkara normal apabila 40 sehingga 150 helai rambut tercabut atau gugur setiap hari kecuali anda botak.Rambut orang Afrika tumbuh secara perlahan dan lebih senang untuk rosak berbanding dengan jenis rambut lain.Cuaca tropikal atau panas dapat menggalakkan pertumbuhan rambut manakala cuaca sejuk akan melambatkan pertumbuhan rambut.Mungkin anda tertanya-tanya kenapa kepala anda mempunyai banyak rambut berbanding di tempat lain? Ini kerana tiada lapisan lemak dan rambut yang banyak bertindak sebagai tempat perlindungan.Secara purata, orang dewasa akan menghabiskan masa selama 5 bulan sepanjang hidupnya untuk mencukur janggut.Anda harus membayar harga yang agak tinggi untuk mendapat wig rambut perang kerana harganya adalah 3 kali berbanding rambut hitam.

Satu helai rambut boleh menahan berat 100gram. Secara purata, seorang manusia mempunyai 100,000 helai rambut di kepala, cukup kuat untuk mengangkat berat 2 ekor gajah.Trim atau memotong rambut secara kerap tidak akan membantu rambut untuk tumbuh dengan cepat. Ia hanya akan membuang rambut bercabang yang cenderung untuk rambut rosak.Manusia berambut perang memiliki lebih banyak rambut di seluruh badan berbanding manusia yang mempunyai rambut hitam.Hanya akar rambut yang terletak di bawah kulit kepala merupakan bahagian rambut yang hidup.Jangka hayat seurat rambut adalah selama 5 tahun.

Ketika bulu roma anda berdiri atau goosebump, seperti dalam ketakutan atau kesejukan, ia adalah disebabkan otot-otot di sekeliling folikel rambut bertindak balas.Tiada sesiapapun di dunia ini mempunyai rambut yang lurus. Semua jenis rambut akan cenderung untuk kerinting atau curly selama mereka hidup. Hanya satu perbezaan iaitu adakah rambut mereka begitu kuat kerinting ataupun tidak yang membuatkan sesetengah daripada kita mempunyai rambut ikal mayang dan kerinting.

Sekiranya seorang lelaki tidak bercukur sepanjang hayatnya, janggut itu akan tumbuh sehingga 30-35 kaki.

Bagaimana dengan anda? Apakah fakta menarik mengenai rambut anda yang ada rasa boleh dikongsi?


12 Perkara Penting Yang Anda Perlu Tahu Tentang Restoran Makanan Segera

Dalam masa 15 tahun, restoran makanan segera di Malaysia tumbuh bagai cendawan seleas hujan. McDonald, KFC, Pizza Hut, Domino's, Marry Brown, Texas Chicken dan banyak lagi. Dan restoran-restoran ini menjadi tumpuan setiap pelusuk masyarakat dan tak mengira usia. Bukan itu sahaja, malah ada yang beroperasi 24 jam. Untuk menolak tarikan restoran makanan segera ini adalah sesuatu yang sangat sukar bagi kita kerana ia seolah-seolah telah tertanam di dalam masyarakat kita.

Dan anda mesti tertanya-tanya mengapa ia sangat sukar? Kerana restoran-restoran ini menggunakan taktik psikologi dalam semua aspek untuk membuatkan anda tertarik setiap kali terpandang atau teringatkan mereka.

Iluminasi.com ingin berkongsi 12 taktik yang digunakan oleh restoran makanan segera ini untuk menarik lebih ramai pelanggan masuk ke dalam restoran mereka dan menjual sebanyak yang mungkin.

Restoran-restoran ini tahu bagaimana rasa yang orang ramai paling suka, sebab itu hampir kesemua makanan mereka mempunyai rasa asas yang sama. Dengan cara ini, mereka boleh memuaskan setiap kehendak selera pelanggan.

Seperti di McDonald, daging burger disediakan hanya dalam tempoh 30 saat, kerana ia telah disediakan terlebih dahulu, tinggal hanya perlu dimasak sahaja.

Jika anda makan di restoran, biasanya anda akan mengunyah purata 12 kali, tetapi jika anda makan di luar, anda akan mengunyah sebangay 15 kali. Semakin rendah jumlah kunyahan, semakin kurang kepuasan, jadi kita akan makan lebih banyak.

Warna merah dan kuning digunakan oleh restoran-restoran ini bersebab. Apabila digabungkan dengan sempurna, secara tidak sedar, ia membuatkan anda rasa hendak singgah dan makan. Ia biasanya digelar sebagai "ketchup & mustard theory"

Pakar telah menemui bahawa ia sangat sukar untuk menolak sesuatu yang ditawarkan kepada anda. 85% daripada orang memesan lebih daripada apa yang mereka mahukan apabila pekerja restoran ini mencadangkan supaya mereka menambah pesanan.

Cara mudah untuk menjual minuman dalam kuantiti yang banyak adalah dengan menambahkan saiz minum tersebut. Biasanya pelanggan akan memilih minuman bersaiz sederhana, tapi disebabkan hal ini, minuman bersaiz sederhana sebenarnya adalah bersaiz besar. Dan juga, jika anda tidak memberitahu saiz yang anda mahukan, anda biasanya akan diberikan saiz yang paling besar.

Burger di restoran ini biasanya disediakan terlebih dahulu di kilang-kilang besar dan dibekukan. Mereka akan menambah perasa tambahan supaya ia rasa seperti daging yang dipanggang.

Banyak restoran-restoran ini menawarkan salad sebagai pilihan yang sihat. Namun disebabkan oleh penambah rasa yang selalu digunakan, makanan ini boleh bertukar menjadi makanan yang mempunyai kalori yang paling tinggi. Apa yang dimasukkan ke dalam sos salad, masih menjadi tanda tanya kepada pekerja-pekerja.

Sesetengah restoran menyediakan cawan styrofoam berbanding cawan kertas bagi kopi mereka. Ia mempunyai bahan kimia, yang apabila di campur dengan suhu panas, boleh memberikan impak kepada sistem saraf, yang akan menyebabkan kemurungan dan mengurangkan konsentrasi.

Telur yang kadang-kadang digunakan sebagai bahan untuk sarapan di restoran makanan segera ini mengandungi kedua-dua telur asli dan "campuran telur premium" iaitu campuran glycerine, dimethylpolysiloxane (sejenis silikon), dan penambah rasa E552. Lebih baik masak telur di rumah.

Sesetenah orang merasakan bahawa air berkarbonat di McDonald seolah-olah lebih sedap daripada yang dijual di kedai. Tapi sebenarnya ia adalah sama, tapi mereka biasanya mencampurkan pemekat dan air bersama-sama ketika dipesan sebelum menghidangkan, yang membuatkan ia berasa lebih "segar"

Kebanyakkan hidangan direka untuk dimakan dalam masa yang singkat selepas penyediaan. Kentang goreng sebagai contoh, hanya akan bertahan kesegarannya untuk tempoh 5 minit, dan selepas itu ia akan hilang rasa sedapnya. Dan apabila anda sampai di rumah, burger anda juga sudah rasa tidak sesegar semasa dibeli.


Peniaga nak buang harga, buanglah. Produk saya dah sampai Everest

Isu buang harga dalam perniagaan masih menjadi perdebatan antara peniaga di negara kita sehingga ke hari ini. Ada yang menyokong dan ada yang membantah peniaga menjual dengan harga terlalu murah sehingga mengganggu-gugat perniagaan orang lain. Team Iluminasi mengambil kesempatan ini untuk menemuramah seorang peniaga bernama Mohd Rozzy yang berpengalaman lebih dari 15 tahun berkaitan pengeluaran produk, perniagaan uptown, barangan borong runcit, import eksport, pakaian bundle dan bermacam-macam lagi projek yang pernah dilakukan oleh beliau. Ikuti temuramah tidak formal berikut.

A : Tak salah pun. Tapi serba sedikit memang kacaulah sales peniaga lain yang menjual produk yang sama. Paling penting sekali, kalau dah jual murah, janganlah kondem produk orang lain yang harganya lebih tinggi. Itu dah jadi lain. Khianat namanya. Yang jual harga tinggi pun jangan kondem yang jual murah. Biarlah mereka dengan cara mereka. Peniaga lain nak jual harga tinggi pun bukannya salah dan tak menyalahi agama pun. Itu Ustaz Zaharuddin pun dah ada sebut dalam blog dia. Hehehe.

A : Sebenarnya, kebanyakan peniaga yang menjual harga terlalu murah ni, kebarangkalian tinggi diorang labur duit yang banyak untuk kurangkan harga kos sesuatu produk tu. Peniaga kecil ni yang terpaksa jual dengan harga tinggi untuk cover kos pekerja, packaging, kos produk tu sendiri dan bermacam-macam lagi. Waktu fenomena rokok elektrik melanda Malaysia dulu, memang betul pun kos nak buat sebotol flava (cecair perisa) tu tak sampai RM10. Tapi kalau kau kira kos botol, sticker, kos pengangkutan, minyak, upah pekerja, tak berbaloi pun untuk dijual dengan keuntungan RM5. Lagi satu, ada sesetengah orang tu buat kerja perseorangan. Ada pulak yang buat kerja berkumpulan. Ni pun jadi faktor kenapa harga jualan boleh berbeza mengikut jenama masing-masing.

A : Aku lebih suka pilih tengah-tengah. Contoh macam sekarang ni, aku ada produk pomade sendiri. Macam mana aku nak bagi nampak kelainan dari produk pomade yang lain? Kalau buang harga memang confirm laku dan mudah untuk jual. Tapi aku tak mahu pilih option buang harga sebab aku tahu kalau aku buat macam tu, rakan-rakan peniaga lain akan teraniaya dan susah nak buat sales. Jadi solusi yang aku ambil, adalah jual pada harga pomade semasa, tapi aku tambah kuantiti dalam produk. Contoh peniaga lain jual pomade 150 gram, aku buat jadi 300 gram. Harga ikut harga semasa. Peniaga lain pun tak kecam aku.

A : Kalau buang harga dan pandai marketing memang boleh untung gila produk tu. Tapi kena tahan telinga lah kalau ada peniaga lain sakit hati. Biasanya yang jenis buang harga ni dia tak peduli hubungan dengan peniaga lain. Dia fikir untung dia saja. Susah dia nak collab dengan peniaga lain. Aku tak suka macam tu. Aku prefer jaga hubungan dengan peniaga lain pada masa sama kita sama-sama boleh bantu membantu untuk naik dan dapat keuntungan.

Kadang-kadang kita tak tahu apa kesusahan peniaga lain. Ada setengah tu buat pinjaman bank, pinjam duit famili, yang pinjam duit dari ahlong pun ada. Aku hidup berkawan sebab tu aku tak sampai hati nak main buang-buang harga ni. Hang cuba bayangkan kalau ramai peniaga buang harga, yang mula berniaga pakai pinjaman ni memang boleh sontot terus. Depa pun ada anak bini nak diberi makan juga.

A : Ada. Banyak sangat kalau nak cerita. Sekarang ni banyak produk yang masuk ke Malaysia daripada China. Memang banyak betul saingan yang peniaga produk lokal kena hadap. Tapi aku tetap dengan pendirian aku "rezeki masing-masing" tu je. Macam produk-produk pomade ni pun ada yang diimport dari China. Kos produk jadi rendah gila sampaikan harga retail produk boleh dijual RM10 ke RM15. Tapi kandungan dalam tu kita pun tak tahu halal ke haram. Bayangkanlah RM15 tu harga kos untuk produk aku sendiri, diorang dengan selamber jual harga retail ikut harga kos produk orang lain. Aduhh! Pening kepala nak bersaing kalau macam ni. Tapi tak mengapa, rezeki mereka.

A : "Hampa nak juai harga murah ka mahai ka ikut suka hati hampa lah". Jangan menipu orang sudah. Kadang-kadang kesian juga tengok konsumer yang beli produk murah ni walhal pengeluar sendiri tak tahu kandungan dalam tu. Kita nak bising pun tak boleh nanti orang cakap kita dengki. Kalau kita sama-sama tolong menolong kan lagi harmoni. Tak gitu? Macam blog hang ni jugak lah. Blog dah lah buruk, layout pun tak cantik. Tiba-tiba nak interview free tak bagi duit pulak tu. Hang kena tolong promote pomade aku kat blog hang sama. Hahahahaha (gurau beliau kepada penulis)

Nota penulis : Tajuk artikel ini hanya sekadar gimik untuk mendapatkan perhatian pembaca.


Jack Ma diberi pinjam RM660 32 tahun lalu, dibalasnya dengan USD 20 juta

Pembaharuan negara China pada tahun 1980 telah merubah hidup ramai rakyatnya. Jack Ma, pengasas Kumpulan Ali Baba yang terkenal, adalah salah seorang daripada mereka. Ceritanya bermula sejak organisasi Australia-China menghantar wakil dari Australia ke China untuk meninjau beberapa tempat, termasuk Hang Zhou, kampung halaman Jack Ma.

Pihak kedutaan Australia menghantar seorang lelaki bersama isterinya, Ken Morley dan Judi untuk menjadi wakil mereka.Ken, seorang jurutera bersara, turut membawa bersama ketiga-tiga anak mereka iaitu David, Steven dan Susan dalam trip mereka.

Pada satu hari, ketika mereka melakukan tinjauan di Taman Xi Hu, David mendapat rakan baru pertamanya di China, Jack Ma yang ketika itu secara sukarela menegur David dalam usahanya untuk menambah baik Bahasa Inggerisnya yang masih kurang fasih.

Disebabkan ketika itu China baru sahaja mengamalkan dasar buka pintu kepada negara luar, ramai rakyatnya begitu teruja untuk mempelajari Bahasa Inggeris, termasuk Jack Ma.

Dengan kemahiran bertutur Bahasa Inggerisnya yang 'sedang-sedang', dia memberanikan diri untuk berbual-bual dengan David. Sejak itu, mereka menjadi rakan baik dan berjumpa setiap hari di lokasi yang sama.

Setelah keluarga Ken pulang ke Australia, hubungan David dan Jack Ma berterusan dengan saling berbalas surat lalu mereka menjadi sahabat pena pula.

Masa berlalu, hubungan mereka menjadi sangat akrab sehingga Jack Ma turut memanggil Ken sebagai 'Ayah'. Begitu juga sebaliknya, Ken sangat menyukai Jack Ma. Ken akan memperbaiki kesalahan tatabahasa Jack Ma dalam setiap surat yang dikirimkan, jadi Jack Ma juga dapat belajar dari situ.

Situasi ini berlarutan selama 5 tahun. Pada tahun 1985, pada usia 21 tahun Jack Ma menjadi ketua mahasiswa di Universiti Hangzhou dan dalam tahun yang sama, Jack Ma dijemput oleh Ken untuk ke Australia. Jack yang sebelum itu tidak pernah ke luar negeri, bersungguh-sungguh untuk mendapatkan visa dan pasport buat kali pertama.

Jack berjaya mendapat pasport pertamanya dengan sokongan penuh dari Ken, namun urusannya tidak semudah yang dijangka, Visanya tidak dapat dikeluarkan. Ini disebabkan Australia menyukarkan pengeluaran visa ketika itu. Permohonan akan ditolak jika bukan kerana alasan pendidikan atau melawat keluarga yang mempunyai pertalian darah, begitu juga dengan Jack, di mana permohonannya sudah ditolak sebanyak 7 kali.

Namun Jack yang tidak mudah berputus asa, terus berusaha walaupun dia perlu menghabiskan hampir keseluruhan wang miliknya dan juga tinggal di ruangan bawah tanah. Ken yang mahu membantu Jack, meminta pertolongan rakannya di kedutaan Australia untuk membuat laporan tentang situasi itu.

Sekali lagi, Jack Ma pergi ke kedutaan besar Australia dan kali ini bertemu dengan pegawai yang bertanggungjawab di sana, "Aku sudah seminggu menunggu di sini dan ini adalah peluang terakhirku! Aku harap kita boleh berbincang tentang hal ini!"

Pegawai itu yang terkejut terus bertanya apakah yang membuatkan Jack tampak begitu kesal, "Permohonanku untuk mendapatkan visa sudah ditolak sebanyak 7 kali sepanjang seminggu aku di sini hingga habis semua wang dibelanjakan. Aku tidak kisah jika diminta untuk pulang, tetapi sekurang-kurangnya tolong jelaskan kenapa permohonanku untuk mendapatkan visa ditolak sehingga 7 kali!"

Jack turut menceritakan tentang hubungan rapatnya dengan keluarga Ken. Akhirnya pegawai itu bertanya, "Bolehkah saudara menunggu selama 3 hari lagi?" namun ditolak oleh Jack dengan mengatakan dia hanya mahu menunggu selama 30 minit sahaja lagi.

Melihat kesungguhan Jack, pegawai itu berkata,"Baiklah, saudara betul-betul mahu visa ini? Beri saya masa 5 minit!"

Jack Ma akhirnya berjaya mendapat visa yang diidamkan dan bertolak ke New Castle, Australia selama 29 hari. Di sana, dia mendapat banyak pengalaman yang sangat berguna dan berbeza dengan di China. Dia belajar pelbagai perkara yang membuatkan mata dan pemikirannya lebih terbuka. Dalam tempoh 10 tahun akan datang, Jack merasakan rakyat China perlu berubah dan memiliki pemikiran dan pandangan seperti orang di Australia.

Di sana dia juga melihat ramai orang mengamalkan 'Tai-Chi', senaman kecergasan yang menjadi minatnya. Dia juga turut mengajar senaman itu kepada penduduk di sebuah kawasan perumahan di New Castle.

Tidak cukup dengan hanya pengalaman, Jack juga mempelajari Bahasa Inggeris 'ala' Australia. Dia pulang ke China dengan budaya, pemikiran, pengetahuan yang baru dan juga hubungannya dengan keluarga Ken semakin rapat.

Selepas itu, Ken membawa pula Steven untuk melawat Jack Ma di Hang Zhou. Disebabkan Jack tidak mempunyai kediaman yang cukup besar, dia hanya mampu untuk memberi mereka tempat tinggal di sebuah asrama sekolah.

Segar di ingatan Steven, bagaimana mereka makan dan minum di rumah Jack, berbasikal ke sekolah, dan layanan yang diberikan Jack kepada mereka. Dari situ Ken merasakan bahawa Jack adalah orang yang luar biasa, dan akan berjaya satu hari nanti.

Sebelum Ken kembali ke Australia, dia menyedari bahawa Jack Ma mengalami tekanan ekonomi yang agak teruk, lalu dia memutuskan untuk membantu Jack dari segi pembiayaan persekolahannya untuk setiap semester dan selama 2 tahun itu, jumlah keseluruhan yang dibelanjakannya adalah lebih kurang RM660. Sudah semestinya, bantuan yang diberikan sangat membantu dan Jack Ma amat berterima kasih di atas jasa Ken.

Tanggal September 2004, Ken meninggal dunia pada umur 78 tahun. Disebabkan hubungannya dengan Jack Ma selama 24 tahun itu sangat rapat, pemergian Ken membuatkan Jack sangat sedih dan berdukacita. Jack yang telah menganggap Ken sebagai ayah, guru, bahkan sahabatnya merasakan satu kehilangan yang amat besar. Rancangan mereka untuk bercuti ke Siberia dengan keretapi juga tidak kesampaian.

Tahun berganti tahun, Jack Ma yang telah menjadi individu yang sangat terkenal di China dan seluruh dunia dikunjungi oleh anak Ken, David dengan hasrat untuk merealisasikan impian Jack dan Ken yang belum tercapai. David memahami bahawa kini sukar untuk Jack bercuti atau berhibur seperti orang biasa, namun dia tetap berharap bahawa dia mampu menjadi ganti kepada ayahnya untuk merealisasikan impian itu.

Pada 3 Februari 2017 yang lalu, Jack Ma telah menyumbangkan wang sebanyak USD 20 juta kepada Universiti New Castle di Australia sebagai tanda penghargaan dan juga untuk membalas jasa ayah angkatnya, Ken. Dengan sumbangannya ini, dia berharap anak-anak muda yang mempunyai masalah yang sama dengannya satu ketika dahulu dapat memanfaatkan wang tersebut untuk melihat dunia luar dan membuka mata hati mereka.

Ketika sumbangan itu diserahkan, David yang hadir sebagai wakil keluarganya merasa sangat bangga dan terharu menyaksikan lahirnya seorang individu yang amat luar biasa hasil daripada kebaikan ayahnya.

Jika Ken masih hidup, dia pasti akan berasa bangga dan menangis gembira apabila melihat sendiri kejayaan anak didiknya, Jack Ma pada hari ini yang telah menjadi pahlawan perniagaan dunia.

Kisah hidup Jack Ma ini yang sangat jarang dikongsikan, berjaya mengubah hidup ramai orang dan menjadi inspirasi kepada sesiapa yang mungkin kini berada di satu tahap rendah agar tidak berputus asa dan sentiasa berusaha untuk belajar dan mengejar impian mereka.


Lelaki Ini Pernah Gagal Dalam Peperiksaan Namun Berjaya Menjadi Jutawan Seawal Usia 21 Tahun

Walaupun India seringkali dipandang serong kerana beberapa aspek, namun ramai di antara kita tahu bahawa negara yang mempunyai jumlah penduduk seramai 1.2 billion orang ini merupakan satu pengaruh besar dan menghasilkan banyak nama besar dalam dunia siber dan komputer. Ramai rakyat India yang berkebolehan dan celik komputer berbanding negara lain.

Trishneet Arora, remaja yang berasal dari India ini, menjadi bualan hangat di internet ketika ini. Namanya dijadikan sebagai contoh kepada kanak-kanak di India oleh ibu bapa di India, manakala remaja India pula memberikan nama jolokan "Mark Zuckerberg India" kepada remaja pintar ini. Akal lincah yang dimiliki remaja ini bukan sahaja menjadi ikon di India tetapi juga di seluruh dunia. Siapa Trishneet Arora dan bagaimana beliau boleh menjadi sangat kaya ketika umur yang masih muda? Kami akan membawa anda menyelami kisah remaja ini.

Trishneet dilahirkan pada 2 November 1993 di Ludhiana, India. Zaman kanak-kanaknya adalah seperti kanak-kanak biasa sehinggalah bapanya membeli sebuah komputer, ketika beliau berumur 11 tahun. Ia membuatkan Trishneet berminat dan mula bereksperimen tentang komputer. Beliau perlahan-lahan meminati bidang ini dan mula mempelajari ilmu komputer.

Pada satu hari, komputer beliau rosak dan dihantar untuk dibaiki. Di situ, Trishneet melihat dengan teliti dan secara lebih dekat bagaimana komputernya dibaiki. Ini telah menjadi rutin baginya apabila beliau kerap bereksperimen dengan komputernya. Beliau cuba mempelajari asas hardware komputer dan mempelajari lebih banyak tentang hardware dengan bantuan Youtube serta mula membuat blog untuk berkongsi perkara baru yang beliau pelajari setiap hari.

Walaupun Trishneet adalah seorang remaja yang sangat pintar, namun dia pernah gagal dalam kelas ke-8 dan terpaksa melangkau kelas ke-9.  Ibu bapanya berasa sangat marah padanya apabila beliau gagal dalam peperiksaan ketika itu kerana kurang minat dalam pelajaran. Beliau juga ditertawakan oleh rakan-rakannya. Beliau menghabiskan kebanyakan masanya dengan mempelajari ilmu komputer dan cara untuk menggodam sistem komputer. Minatnya yang sangat mendalam membuatkan beliau mula membaca buku-buku antarabangsa mengenai penggodaman komputer .

Walau bagaimanapun, beliau berjaya menamatkan peperiksaan kelas ke-10 melalui jarak jauh.

Ketika beliau berusia 16 tahun, beliau dihantar ke Chandigarh yang terletak 100 kilometer dari rumahnya. Ketika itulah beliau banyak mempelajari daripada rakan-rakannya yang sedang mempelajari kursus Bachelor of Technology. Dengan bimbingan rakan-rakan, beliau berjaya menguasai banyak ilmu mengenai sekuriti siber. "Dulu merekalah yang selalu mengajar saya mengenai sumber yang betul dan saya banyak belajar daripada mereka," katanya, sambil menambah "Kini, mereka adalah pelajar saya". Ketika itu beliau sedang berada dalam tahun kedua kursus Bachelor of Computer Applications melalui pembelajaran jarak jauh.

Beliau telah menulis 3 buah buku sebelum mencecah usia 22 tahun yang berjudul Hacking TALK bersama Trishneet Arora, The Hacking Era dan Hacking With Smart Phones. Ketiga-tiga buku ini amat popular di kalangan penggodam komputer. Mereka yang membaca buku ini sangat terkejut dengan pengetahuannya dalam bidang ini ketika usia yang sangat muda. Sejak itu, beliau membuat keputusan untuk  menubuhkan sebuah firma yang menyediakan sekuriti siber kepada pelanggannya dan menjaga sistem mereka daripada penggodam komputer.

"Sekuriti siber selalu diabaikan walaupun ia menimbulkan kebimbangan bagi kebanyakan syarikat. Kami cuba untuk membuat perubahan kepada infrastruktur sekuriti organisasi kerajaan dan swasta dengan mewujudkan kesedaran tentang cabaran sekuriti ini."

Selepas mendengar ucapan beliau di sebuah form berkaitan jenayah siber di Ludhiana, beberapa pegawai polis senior menjemput Trishneet untuk mengadakan seminar kepada cawangan jenayah di situ. Beliau juga bekerja membantu beberapa kes jenayah siber untuk polis Ludhiana. Beliau juga membantu polis Gojarat mengadakan latihan selama 2 hari mengenai penyiasatan jenayah siber dan forensik.

Kini, Trishneet Arora berusia 23 tahun, mengetuai syarikat TAC Security, sebuah firma yang memberikan khidmat sekuriti siber kepada beberapa syarikat gergasi dan organisasi di India. Beberapa pelanggannya adalah seperti Reliance Communications, Amul, Punjab Police, Gujarat Police dan sebagainya. Kebolehan Trishneet telah dibuktikan sendiri dengan memberikan khidmat kepada syarikat-syarikat dan organisasi gergasi ini. Reliance adalah antara salah satu syarikat terkaya di India.

Ramai pelajar yang sedang menuntut di IITs (sebuah institusi pengajian terbaik di India) mengimpikan peluang untuk bekerja di bawah syarikatnya kerana syarikatnya berjaya mengaut keuntungan jutaan rupee di bawah kendalian beliau yang hanya berusia 23 tahun. Selain itu, beliau telah menjadikan TAC Security sebagai syarikat multi-millionaire ketika hanya berusia 21 tahun.

Beliau adalah contoh terbaik bagi ibu bapa yang suka memaksa anak-anak mereka untuk mendapatkan markah tinggi di dalam pelajaran tanpa mempedulikan bakat semulajadi dan minat yang ada pada diri anak-anak. Setiap kanak-kanak mempunyai keunikan dan minat masing, dan jika kebolehan tersebut digilap dan anak-anak digalakkan untuk belajar mengikut minat dan kebolehan masing-masing, sudah tentulah mereka akan lebih berjaya seperti yang dibuktikan oleh Trishneet Arora ini.

Terjemahan daripada teks asal : Youth Story &  The Youth India


15 Tempat Pelancongan Terkemuka Dunia Yang Tak Sama Seperti Dalam Gambar

Gambar-gambar yang menarik yang dipaparkan oleh agensi-agensi pelancongan menjanjikan kita tempat-tempat pelancongan yang kelihatan seperti syurga dunia. Namun, hakikatnya tak semua orang tahu bahawa tempat yang menarik di seluruh dunia ini sebenarnya tidak sama seperti yang dikhabarkan dalam gambar.

Mari kita lihat bayangan dan realiti tempat-tempat terkenal di seluruh dunia ini.


3 Amalan Dan Budaya Yang Kita Patut Bangga Sebagai Orang Melayu

Sebagai orang Melayu dan Asia, amnya, kita sebenarnya amat beruntung tanpa kita sedari. Ada beberapa perbuatan yang kita pandang ringan tapi sebenarnya memberikan implikasi positif yang amat besar pada hidup kita. Berikut merupakan tiga contoh tabiat harian yang kita amalkan dan mungkin kita tak peduli fakta kenapa tabiat itu dilakukan, tetapi dibuktikan oleh sains sebagai tabiat yang terbaik untuk manusia.

Seorang ahli biologi mikro dari Itali yang bernama Giulia Enders membangkitkan isu berkenaan cara kita melakukan proses nyahtinjaan.Melalui kajian yang dia lakukan dia mendapat kesimpulan yang penggunaan tandas duduk bukan cara paling efisien untuk berak.

Jika anda pernah melihat fakta yang dikongsikan berkenaan mencangkung untuk berak, perkara itu telah dibuktikan benar kerana hasil kajiannya membuktikan apabila mencangkung, usus akan menjadi lebih terbuka berbanding duduk yang membuatkan usus kita jadi seperti paip getah yang terlipat. Hasil kajiannya turut melaporkan yang 1.2 billion manusia yang mencangkung mempunyai kurang masalah berkenaan usus berbanding masyarakat barat.

Dia turut menyamakan teknik duduk untuk berak ini seperti meneran keluar usus kita dari lubang dubur. Cadangan beliau, letakkan bangku kecil di hadapan dan letakkan kaki. Ini perlu dilakukan kerana majoriti tandas yang dipasang di rumah kita adalah bentak jamban duduk.

Sebenarnya ada stigma di kalangan orang barat yang merasakan penggunaan getah paip air membuatkan tandas jadi lebih kotor. Tetapi dari segi praktikalnya, telah dibuktikan yang membasuh punggung menggunakan air adalah lebih baik kerana tindakan itu mampu menyelamatkan banyak penggunaan pokok.

Statistiknya, di Amerika saja sebanyak 36.5 billion tisu tandas digunakan setiap tahun melibatkan 473 trilion air digunakan untuk menghasilkan kertas tisu dan 253 ribu tan klorin untuk memproses kertas. Jika dihujahkan yang penggunaan salur getah melibatkan lebih banyak air, air yang digunakan untuk menghasilkan tisu tandas jumlah sebenarnya lebih banyak. Itu belum mengambil kira kos tenaga elektrik yang digunakan.

Logiknya, lebih baik digunakan air berbanding tisu adalah mudah untuk diperjelaskan. Kenapa pinggan dibasuh dengan air selepas makan? Kenapa tak dilap sahaja pinggan tersebut dengan kain bersih? Secara saintifiknya, ada kemungkinan kandungan peluntur yang digunakan dalam pembuatan tisu mencemar permukaan usus yang terdedah akibat tindak balas kimia dan menyebabkan terlekat kandungan toksin ditubuh.

Sebuah kajian yang dilaporkan dalam jurnal Clinical Nutrition menjelaskan hasil kajian, pengguna yang mempunyai penyakit diabetis adalah golongan yang makan menggunakan peralatan. Ini kerana mereka makan terlalu laju sehingga badan mereka tidak bersedia untuk memproses kandungan gula dalam badan yang membawa kepada diabetis.

Di atas tangan kita pula terkandung bermacam jenis flora yang tidak merbahaya dan akan ditelan jika kita makan menggunakan tangan. Ini sebenarnya membantu melindungi mulut, tekak dan sistem penghadaman kita.

Selain itu, faedah makan menggunakan tangan dapat dibuktikan menerusi hasil kajian ke atas 1600 orang wanita di New Zealand yang dilapor dalam jurnal Appetite menunjukkan lebih ramai wanita yang menggunakan tangan merasa kenyang lebih lama berbanding wanita yang makan menggunakan utensil. Ini akan membantu dalam mengawal jumlah amaun yang dimakan.


Kami Ramalkan Anda Tak Perlulah Beratur di Stesyen Minyak Malam Ini Kerana..

Mulai 29 Mac 2017, kerajaan melalui KPDNKK akan memulakan sistem perkiraan harga minyak petrol dan diesel secara mingguan, menggantikan sistem lama kita yang menggunakan unjuran perubahan secara bulanan.

1. Harga baru akan diumumkan oleh pihak KPDNKK pada hari Rabu setiap minggu.

2. Harga baru akan mula berkuatkuasa pada jam 12:01 setiap hari Khamis.

3. Sebagai contoh, pengumuman pertama pada Rabu, 29 haribulan Mac 2017.

4. Harga baru akan mula berkuatkuasa pada jam 12:01 pagi 30 haribulan Mac 2017.

5. Revisi harga minyak berikutnya akan dilakukan pada hari Rabu berikutnya berdasarkan purata harga minyak MOPS95 Singapore Platts Pricing.

6. Jika sebelum ini purata bulanan diambil, kini revisi harga akan mengambil harga purata minggu sebelumnya.

Untuk pengenalan sistem baru ini, diharapkan kita akan mendapatkan khabar gembira. Ini kerana berlaku penurunan ketara nilai minyak pada harga pasaran yang memungkinkan berlaku penurunan yang mampu membuat kita tersenyum. Mengikut perkiraan dan ramalan kami, harga minyak RON95 boleh turun sehingga mencecah harga RM2.20, RM2.15 atau mungkin RM2.10 dengan diskaun. Ini kami ramal, ye.

Walau bagaimanapun, oleh kerana sistem secara mingguan ini akan diperkenalkan, tak usahlah kita gembira sangat dulu ye? Kita tunggu dan lihat dulu bagaimana sistem diskaun ke atas harga diperkenalkan dan implikasinya ke atas harga. Masih kurang jelas bagaimana mekanisme pengiraan harga siling akan dilakukan oleh pihak KPDNKK.

Yang pasti kami dari Iluminasi cuba menjadi penyampai khabar berita paling awal kepada anda. Malam ini minyak petrol RON95 sepatutnya turun harganya. Jika tak berlaku, maafkan kami. Kami pun bayar harga sama seperti semua orang. Kami pun berharap setinggi langit.

ps - Kami tak melakukan perkiraan untuk RON97. Harap maklum.


Bintang Legenda Manchester United Ini Berkongsi Kisah Duka Kematian Isteri Akibat Penyakit Kanser Payudara

Di atas padang, Rio Ferdinand dengan tenang memerangkap pihak lawan.

Beliau bukanlah seorang pemain pertahanan yang gemar melakukan bentesan minit terakhir untuk menyelamatkan situasi cemas. Permainannya lebih kepada bagaimana beliau membaca permainan dan memahami pihak lawan secara individu. Sebagai tulang belakang penting kepada pasukan Manchester United, dia perlu jadi pemain paling tenang di atas padang.

Kini hidup Rio Ferdinand berubah 100% selepas bersara dari karier bolasepak yang dipenuhi dengan piala dan memori kejayaan. Menguruskan tiga orang anak yang dinamakan Lorenz, Tate dan Tia menjadi rutin yang mampu membuatkan dia, seorang legenda pasukan Manchester United yang amat terkenal dengan aksi tenang mempertahankan gawang gol, kelam kabut.

Ini kerana dia perlu meneruskan hidup sebagai bapa dan juga memenuhi tanggungjawab isterinya, Rebecca yang meninggal akibat kanser pada tahun 2015.

Rebecca Ellison merupakan isteri Rio Ferdinand dan ibu kepada tiga anak mereka. Perkahwinan gembira yang diharapkan berpanjangan terhenti apabila Rebecca yang pada ketika itu baru berumur 34 tahun, meninggal kerana serangan kanser payu dara. Rebecca adalah tunjang kepada keluarga mereka, bertanggungjawab sebagai pengurus yang perlu mempersiapkan segala-galanya di rumah.

"Saya bangun tidur selepas kematian Rebecca dan saya baru menyedari yang saya kini bertanggungjawab untuk menyiapkan anak-anak. Itu kali pertama saya benar-benar cemas menghadapi tanggungjawab besar menjadi bapa dan juga ibu kepada anak-anak kami," kata Rio Ferdinand.

Pada awal 2015, Rio dan Rebecca mendapat pengesahan dari pihak hospital. Kanser yang menyerang payu dara Rebecca merupakan sejenis kanser yang sangat agresif dan besar kemungkinan, isterinya tidak akan selamat. 10 minggu kemudian, isterinya meninggal dunia.

"Beberapa minggu awal, saya terdesak. Semua perkara saya mengharapkan isteri saya ada. Ketika itu barulah saya sedar yang sebagai suami, saya sedar apa yang isteri saya mampu lakukan tapi saya sendiri tidak tahu bagaimana dia mampu melakukannya," ujar Rio.

"Bila saya lihat anak saya, saya sedih kerana mereka dah tiada ibu mereka."

Pengalaman itu membuatkan Rio Ferdinand sedikit sebanyak memahami mengapa ada segelintir orang mampu membunuh diri apabila menghadapi situasi sedemikian.

Rio tidak menyangka tekanan yang dihadapi begitu berat untuk ditanggung. Salah satu perkara yang dia paling kesalkan adalah apabila dia enggan mendengar pesanan isterinya yang mahu dia belajar meneruskan hidup tanpa dirinya.

"Sebelum dia meninggal, Rebecca cuba berpesan dengan saya beberapa perkara, seolah mahu saya menerima dia akan tiada, tapi saya tak mahu dengar jadi pesanan itu banyak tidak diendahkan kerana saya yakin semua akan jadi lebih baik."

"Kali terakhir dia di rumah, sebelum dia dimasukkan ke hospital, isteri saya cuba bercakap berkenaan perkara-perkara yang saya perlu tahu, tapi saya pada ketika itu, tak mahu berbicara perihal negatif," kata Rio Ferdinand. "Itu membuatkan saya kurang bersedia kerana saya jangkakan semua akan jadi seperti sediakala."

Rio Ferdinand sedar kemurungan yang melanda dan tabiat mabuk tidak mampu memperbetulkan keadaan. Apatah lagi dia mempunyai tiga orang anak yang memerlukan dia. Dia mula sedar anak-anaknya langsung tidak bercakap dengan dia. Tidak ada langsung perbincangan berlaku berkenaan kematian ibu mereka. Dia buntu.

Itu detik di mana Rio sedar dia memerlukan bantuan dan dia tidak mampu menghadapi situasi itu seorang diri. Dia mula melibatkan diri dengan satu kumpulan sokongan yang menamakan diri mereka The Gentleman's Room, sebuah kumpulan lelaki yang kesemuanya kehilangan isteri tersayang kerana tragedi.

"Pada mulanya, saya tak mampu nak melihat sebuah keluarga yang makan di meja sebelah, yang ibu mereka masih hidup, saya jadi marah!" kata Rio.

Ahli kumpulan sokongan itu mula berkongsi pengalaman mereka berdepan kematian isteri. Pengasas kumpulan itu kematian isteri yang dilanggar kenderaan meninggalkan dia bersama anak berumur 2 tahun. Seorang peserta lain kehilangan isteri yang menghidap kanser. Peluang untuk hidupnya hanya 5 peratus dalam 5 tahun dan dia berjaya hidup 5 tahun beberapa bulan.

Pengalaman baru berkongsi kisah hidup membuatkan Rio Ferdinand sedar yang semua perasaan memberontak itu tidak membantu lagi. Dia perlu menerima hakikat yang kehidupan dia dan anak-anaknya perlu diteruskan. Selepas beberapa bulan, anak-anaknya mula berani berbicara berkenaan ibu mereka secara lebih terbuka. Rio Ferdinand bersara dari bolasepak beberapa minggu selepas kematian Rebecca untuk menumpukan perhatian pada keluarga dan karier baru sebagai pengacara televisyen.

"Pesanan saya, jika anda menghadapi situasi yang saya alami, cari bantuan. Bukan semua orang mampu menanganinya sendiri. Apatah lagi apabila kita mempunyai anak-anak yang memerlukan kita." ulas Rio. "Bukan senang seorang ayah mahu menanggung tanggungjawab seorang ibu dalam satu masa."

"Jangan ulangi apa yang saya buat. Jika isteri anda mahu berkomunikasi, jangan tutup pintu kepada dia. Dengar apa yang dia ingin perkatakan kerana kita tak tahu apa akan berlaku kemudian hari."

Rebecca Ellison selamat dikebumikan di sebuah kawasan perkuburan di daerah Kent pada tahun 2015. Majlis tertutup itu dihadiri oleh rakan sepasukan Rio seperti Robin Van Persie, Edwin Van Der Saar dan Nemanja Vidic. Bekas pengurus Manchester United, Alex Ferguson juga turut hadir memberikan penghormatan.

2 tahun selepas kematian isterinya, kini Rio Ferdinand akan berkongsi kisah bagaimana dia bangkit dari situasi yang membuatkan dia tersungkur penuh penyesalan, melalui sebuah rancangan dokumentari 1 jam terbitan BBC bertajuk 'Being Mom and Dad.'

"Saya harap dokumentari ini membantu golongan lelaki yang kematian isteri kerana kita perlu sokongan, walau sekuat mana pun kita." Rio Ferdinand kini mungkin tidak lagi beraksi di atas padang, tapi akhirnya kini dia mengakui hidupnya telahpun kembali tenang.


Perkataan Asas Korea Yang Anda Perlu Tahu Sebelum Melancong Ke Sana

Israq M. Asri seorang warga Malaysia yang menetap di Korea berkongsi mengenai perkataan basic yang anda patut tahu sebelum anda ke Korea. Jom kita lihat antara perkataan basic yang dikongsi oleh Israq.

Maknanya hai, selamat pagi, selamat petang. Semua kau bole tibai rata je cakap anyeonghaseyo.

Melainkan kau kamceng dengan Korea sampai boxer pun share dua orang, baru kau cakap anyeong! OK?

Bermaksud Terima kasih. Kamsahamnida lagi polite dari komawo-yo. Jangan pula kau "komawo" kan ajumma kedai tu.

Tak elok, komawo tu boleh guna kalau kau cakap dekat budak tak pun kawan rapat kau aje.

Minta maaf ataupun excuse me. Aku selalu guna kalau nak minta jalan dalam subway.

So nanti depa akan bagi kau ruang untuk jalan ke pintu syurga.#Eh! pintu subway. Kalau terlanggar orang pun cakap je “cwesong hamnida” dan kau akan nampak ekspresi muka dia macam#shakalasheit.

Ayat yang tak lapuk dek hujan tak lekang dek panas setiap kali aku nak order makanan kat customer. Kalau dia cakap ada, kau bangun dan azan kuat-kuat hehe.

Kalau susah-susah sangat nak hafal sampai keluar urat merih, ikut je aku travel Seoul. Biarlah urat merih aku terkeluar melayan karenah hampa. Huhu.

Itu antara perkongsian menarik untuk anda sebelum ke Korea. Jika ada yang berminat nak travel ke Seoul boleh la berkenalan dengan jejaka hensem ini. Gerenti Israq boleh bawa anda berjalan di Seoul sampai timbul habis urat kaki.


Kesalahan yang kerap dilakukan oleh tukang masak amatur

Pernah tak alami situasi ini : Anda cuba masak masakan seperti masakan di hotel dan high-class, dan anda ikut segala arahan dalam resipi dengan teliti, timbang semua bahan dengan cermat, tetapi rasanya, jauh berbeza daripada yang anda mahukan dan sangkakan. Pernah? Kami yakin semua orang pernah alami situasi ini. Dan mesti anda tertanya, mengapa boleh jadi begitu?

Ayat yang biasa didengar daripada mulut chef yang mendapat bintang Michellin, Gordon Ramsay, "No colour, no flavor,".

Kebanyakkan resipi yang kita dapat dari internet atau buku, sebenarnya, tidak menjelaskan 100% cara yang anda patut tahu. Ini mungkin kerana ada yang beranggapan sesetengah teknik adalah asas yang common sense, yang patut anda tahu.

Jadi iluminasi.com nak bawakan anda menyelami satu persatu kesalahan memasak yang sering kita lakukan yang boleh menjejaskan rasa makanan kegemaran anda.

Ingat, jika anda mahukan tekstur luar steak anda rangup dan sedap, anda perlu berikan ia ruang yang cukup supaya ia boleh dimasak dengan betul. Jika anda masukkan bahan dalam jumlah yang terlalu banyak, steak anda bagaikan direbus, bukan di-grill.

Salah satu sebab anda gagal dapatkan tekstur yang rangup adalah kerana menggunakan kuali non-stick. Perkakas masak seperti ini biasanya kurang panas daripada kuali biasa, sebab itu ia sangat sesuai untuk di masak omelet dan lempeng. Untuk daging pula, gunakan pemanggang atau kuali yang disaluti besi.

Kaedah asas untuk memasak pasta yang sempurna adalah dengan memasukkan sedikit garam ketika merebus pasta. Kurang garam menyebabkan pasta anda tidak mempunyai rasa, dan tiada sos yang boleh selamatkannya. Jika anda tidak pasti berapa banyak garam yang diperlukan, ini tip, masukkan 1 sudu besar garam untuk setiap 300 gram pasta.

Pada suhu yang tinggi, minyak zaitun akan hilang segala nilai nutriennya dan mula terbakar. Ini akan menjejaskan rasa makanan anda. Jadi, gunakan minyak zaitun bersama salad dan minyak bungamatahari atau minyak canola bagi menggoreng.

Ramai di antara kita mengukur kuantiti bahan untuk membuat doh menggunakan gelas atau cawan tanpa menyedari bahawa ia akan mempengaruhi jumlah bahan kering dan cecair. Ingat, apa saja yang melibatkan baking memerlukan kuantiti yang sangat tepat. Jadi, jika anda terlupa sukatan, cuba gunakan penimbang yang sesuai, untuk mengelakkan kek atau kuih anda rosak.

Chef berpengalaman pernah berpesan, "Jika anda rasa kuali anda sudah cukup panas, tunggu lagi 2 minit dan masak". Perlu ditegaskan di sini, kuali anda perlu cukup panas sebelum anda mula menggoreng sayuran atau mendapatkan tekstur yang sedap pada daging anda.

Kebanyakan resepi mencadangkan supaya bawang putih di masukkan di penghujung masakan, atau dibuang selepas 2-3 minit anda mula masak. Bawang putih mengandungi air yang terlalu sedikit berbanding sayuran lain, jadi ia akan mudah terbakar. Jika anda terlebih masak bawang putih, ia akan memberikan rasa yang tak enak pada seluruh masakan anda.

Sebelum memasak daging, anda perlu biarkan ia berada ditempat bersuhu bilik untuk beberapa jam, atau menggunakan pelembut daging. Daging yang di biarkan rehat pada suhu bilik akan masak dengan sekata. Daging yang beku pula, mungkin kelihatan masak diluar, tetapi sebenarnya masih mentah di dalam. Kaedah ini sama bagi daging yang dimasak di dalam ketuhar.

Walaupun anda tak sabar nak merasa masakan anda, ia adalah lebih baik jika anda dapat membiarkan daging anda untuk rehat beberapa minit. Jangan potong atau makan steak anda sejurus selepas ia dimasak. Ia akan mempengaruhi rasa steak tersebut. Ia akan menjadi lebih enak jika dberikan rehat beberapa minit.

Anda tak perlu selalu alihkan makanan anda ketika sedang masak. Anda akan menyebabkan daging menjadi kering atau ikan anda kehilangan salutannya. Biarkan daging anda dimasak dengan tenang, dan jangan alihkan jika tak perlu, ini salah satu peraturan penting bagi seseorang chef.

Pernah tak anda nampak warna kelabu pada kuning telur, dan telur putih rasa seperti getah? Sebenarnya, ia tiada kena mengena dengan kualiti telur. Kemungkinan besar, anda telah rebus telur tersebut terlalu lama. Untuk dapatkan tekstur dan warna yang betul, angkat periuk rebusan telur tersebut daripada api sebaik sahaja air mendidih, dan biarkan telur tersebut terendam di dalam air dan tutup dengan tudung periuk. Biarkan telur berendam selama 10 minit. Telur tersebut akan masak dengan sempurna dan rasanya akan menjadi lebih enak.


18 Cara Menyimpan Sayuran Dan Buahan Supaya Lebih Segar Dan Lambat Rosak

Bahan-bahan mentah seperti sayuran dan buahan masing-masing mempunyai cara untuk mengekalkan kesegaran mereka. Pernah tak anda beli barang dapur dan menyimpannya begitu sahaja di dalam peti sejuk, tanpa mengetahui cara yang betul? Mesti pernah kan. Untuk pengetahuan anda, tak semua bahan-bahan ini boleh disimpan di dalam peti sejuk, dan juga terdapat beberapa cara untuk memaksimakan kesegaran sayuran dan buahan.

Pihak iluminasi.com nak berkongsi dengan anda cara-caranya yang membolehkan anda lebih sihat dengan memakan sayuran dan buahan yang segar serta dapat menjimatkan wang anda kerana ia lambat rosak.

Bunyinya macam pelik, tapi ia adalah lebih baik jika anda tidak membasuh sayuran dan buahan sebelum menyimpan ke dalam peti sejuk atau almari. Jika ia kotor, cukup dengan hanya lap menggunakan kain kering atau tisu. Dengan membasuh boleh menyebabkan sistem pertahanan boleh hilang dan memudahkan proses pereputan.

Kelembapan menggalakkan pertumbuhan kulat. Cara terbaik untuk mengelakkan perkara ini berlaku adalah dengan meletakkan tuala kertas di dalam bekas yang mengandungi buahan atau sayuran. Ia akan menyerap lebihan lembapan dan juga menghalang pereputan.

Buah avocado yang belum masak perlu dimasukkan ke dalam beg plastik atau dibalut menggunakan suratkhabar dan di simpan di tempat yang bersuhu bilik sehingga ia masak. Selepas ia masak, masukkan ke dalam beg plastik dan simpan ke dalam peti ais.

Lada benggala, timun dan tomato perlu disimpan di tempat bersuhu bilik. Lada benggala akan hilang kekenyalannya jika disimpan di dalam peti sejuk dan timun dan tomato pula akan menjadi lembik dan berlendir. Buahan dan sayuran tidak patut disimpan di dalam peti sejuk sebelum ia masak sepenuhnya, jika tidak, ia akan lebih mudah rosak.

Jika pisang disimpan di dalam peti sejuk, ia akan mudah menjadi hitam dan hilang rasanya. Cara terbaik adalah meletakkan atau menyimpannya di tempat bersuhu bilik dan tangkainya dibalut dengan plastik.

Anda sebenarnya boleh menyimpan sayur yang baru dihiris atau dikupas untuk masa yang lama di dalam peti sejuk. Masukkan sayuran itu ke dalam bekas yang berisi air dan simpan.

Semakin rendah suhu, semakin sukar untuk mengekalkan aroma dan kesegaran buahan dan sayuran. Jika anda mahukan kesegarannya bertahan lama, simpan di tempat yang disediakan untuk sayuran dan buahan, biasanya di bahagian bawah peti sejuk, kerana suhunya lebih tinggi.

Sesetengah buahan dan sayuran akan merembeskan ethylene apabila ia masak. Ini termasuklah pisang, aprikot, pear, mangga dan tomato.

Buahan dan sayuran yang lain sensitif dengan ethylene, termasuk epal, terung, tembikai, ubi kentang, labu, lobak dan broccoli. Jika disimpan bersama kumpulan di atas, buahan dan sayuran ini akan mereput dengan kadar yang cepat. Jadi, lebih baik diasingkan kedua-dua jenis buahan dan sayuran ini.

Jika anda menyimpan bawang dan ubi dalam tempat yang sama, pucuk bawang akan bercambah dan tidak lagi boleh dimakan.

Kawan baik bawang putih dan kumpulan bawang lain adalah tempat gelap. Jika anda tidak mempunyai tempat yang tidak terdedah kepada cahaya, anda boleh masukkan bawang-bawang ini ke dalam beg kertas yang ditebuk lubang kecil untuk pengudaraan. Dengan cara ini anda boleh menyimpan di mana-mana sahaja bahagian dapur anda.

Jangan simpan ubi kentang di tempat yang terdedah kepada cayaha matahari secara langsung. Bukan sahaja ia akan mula mereput, malah ia akan menjadi bahaya. Simpan di tempat yang kering, gelap atau di dalam bekas kayu, plastik atau raga.

Jika anda menyimpan kedua-dua ini bersama, ubi kentang akan segar lebih lama.

Asparagus perlu disimpan di dalam gelas yang berisi air, seperti mana anda menyusun kuntuman bunga. Dengan cara ini ia akan kekal segar lebih lama.

Cara terbaik menyimpan broccoli adalah dengan merendamkan batangnya ke dalam air dan bahagian bunganya dengan tuala basah. Airnya perlu ditukar selalu dan tuala perlu sentiasa lembap.

Kubis bunga pula juga perlu di balut tuala basah, atau di dalam beg plastik dan ditebuk sedikit lubang untuk pengudaraan.

Sayuran tidak patut disimpan di dalam almari yang tertutup. Ia akan mudah rosak daripada disimpan ditempat lain. Cara terbaik adalah menyimpannya di dalam kotak plastik atau kayu dengan pengudaraan yang baik, ataupun dimana sahaja yang mempunyai pengudaraan yang baik.

Saderi akan tahan lebih lama jika dibalut menggunakan tin foil dan disimpan di dalam peti sejuk. Ia akan hilang rasa dan konsistensinya jika disimpan di dalam plastik.

Bahagian tangkai tomato adalah kawasan yang paling sensitif. Bahagian ini adalah bahagian yang akan mula rosak. Dengan menyimpan tomato dengan bahagian tersebut menghala ke atas dapat mengekalkan kesegaran tomato lebih lama.

Anggur tidak akan rosak dengan mudah, dan akan kekal segar dan berjus jika disimpan di dalam beg polyethylene atau balutan plastik dan disimpan di dalam peti sejuk. Juga, jangan simpan anggur satu tangkai besar bersama, kerana bahagian bawah akan mudah hancur.


Siapa sebenarnya Che Guevara?

Sekiranya anda pernah tinggal di mana-mana ceruk dunia sekalipun pada bila-bila masa sepanjang tempoh 70 tahun yang lalu, anda pastinya biasa nampak wajah ini.

Inilah wajah lelaki legenda Argentina, Che Guevara atau nama sebenarnya, Ernesto Guevara. Beliau dilahirkan pada tahun 1928 dan merupakan seorang ikon anti-kapitalisme yang berhaluan kiri yang terkenal di seluruh dunia.

Anda mesti selalu nampak gambarnya terpampang di baju, beg, pelekat kereta dan grafiti jalanan sehingga membuatkan kita tertanya-tanya sama ada lelaki ini ikon rakyat yang disayangi atau pemberontak yang disanjungi? Siapa sebenarnya Che Guevara ini?

Semasa usianya 20 tahun, Che belajar dalam jurusan perubatan di University of Buenos Aires. Ketika itu, beliau dan seorang rakan bernama Alberto Granada telah membuat satu perjalanan menaiki motosikal ke Amerika Selatan. Perjalanan itu telah mengubah hidup dan pendirian Che menjadi radikal serta-merta kerana beliau telah menyaksikan sendiri bagaimana kesan kapitalisme di wilayah itu telah menyebabkan rakyat terhimpit dengan kemiskinan yang hina.

Che telah mengambil bahagian dalam reformasi sosial di Guatemala semasa muda namun beliau hilang sabar apabila pemerintahan di negara itu digulingkan oleh rampasan kuasa yang disokong oleh pihak CIA untuk menyebarkan pengaruh kapitalisme bagi United Fruit Company. Che Guevara memulakan perjuangannya sebagai tokoh anti-kapitalis di Guatemala dan juga di Mexico di mana beliau bertemu dengan adik-beradik Castro buat pertama kalinya.

Che dan adik-beradik Castro mempunyai ideologi dan cita-cita yang sama. Mereka bersama-sama menjelajah Cuba di mana Che telah berjaya mendaki tampuk kepimpinan. Beliau telah melalui satu proses peralihan yang menyeluruh daripada seorang doktor akademik yang konservatif hingga menjadi ketua revolusi radikal dalam masa beberapa tahun sahaja.

Che Guevara menumpukan sepenuh perhatian kepada masyarakat dan berhasrat untuk menggulingkan mana-mana pihak yang cuba mengawal atau menindas rakyat kelas bawahan. Semasa Revolusi Cuba, Che Guevara telah membuktikan bahawa beliau juga mempunyai strategi ketenteraan yang bijak dengan taktik guerrilla yang digunakan untuk menumpaskan Fulgencio Batista, iaitu pemimpin yang disokong sepenuhnya oleh pihak berkepentingan dari Amerika.

Nama Che semakin menjadi sebutan ramai. Tidak lama selepas itu, beliau terus dijadikan penolong pemerintah batalion. Selepas tamatnya zaman Revolusi di Cuba, Che dikatakan mula menunjukkan sikap ganasnya sebagai pemimpin kerajaan yang baru. Di sinilah bermulanya 'kisah hitam' Che Guevara.

Che telah menjadi pemimpin yang bertanggungjawab memperkenalkan skuad penembak untuk menjalankan hukuman mati ke atas pemimpin-pemimpin Cuba terdahulu yang dianggap penjenayah perang.

Semasa rejim pemerintahannya bersama Castro di Cuba, mereka telah bersama-sama menggagalkan ancaman serangan di Teluk Bay of Pigs sehingga menyebabkan kerajaan Amerika diselar dan berasa amat terhina dengan kegagalan serangan itu. Sejak itu, kerajaan Amerika tekad untuk memberkas Che dan Castro.

Selain itu, Che juga telah memainkan peranan penting dalam menimbulkan Krisis Misil Cuba di mana beliau menggalakkan kerjasama dengan Rusia sehingga menyebabkan ketegangan paling dahsyat semasa Perang Dingin.

Dua tahun sebelum kematiannya, Che telah membuat keputusan untuk memperluaskan ideologi revolusinya ke seluruh pelosok dunia di mana sahaja berlaku penindasan atau penderitaan rakyat. Beliau telahpun menjadi sumber inspirasi kepada puluhan ribu pemberontak di Amerika Selatan, Mexico, Cuba. Seterusnya briged tentera Che dan Castro menuju ke Congo dan akhirnya ke Bolivia di mana beliau berjaya ditangkap oleh pihak CIA dan dijatuhkan hukuman mati pada tahun 1967.

Che Guevara mati sambil mempertahankan perjuangan rakyat yang menderita. Walaupun cara beliau merampas dan mempertahankan kuasa adalah agak kejam, beliau masih menjadi hero bagi jutaan rakyat di seluruh dunia. Wajahnya sering digunakan oleh media popular dan pengiklanan. Walaupun lebih 50 tahun sudah berlalu, imej ikonik Che Guevara masih mampu membakar semangat revolusi dalam jiwa ramai orang.

Ada yang memanggil Che Guevara pembunuh dan pemberontak yang kejam. Ada juga yang memandangnya dengan tinggi sebagai pembebas berani yang telah menumpaskan ketidakadilan berpunca daripada kapitalisme. Sekiranya anda hidup mewah senang-lenang dalam dunia kapitalis, anda mungkin tidak akan suka dengan Che Guevara. Namun, bagi rakyat yang menderita dan tertindas, mereka bersyukur dengan kewujudan pemimpin seperti Che.

Walaupun Che Guevara merupakan seorang yang digambarkan sebagai ganas, beliau merupakan seorang penulis yang telah mengeluarkan banyak hasil penulisan. Ada hasil penulisannya yang terlalu radikal dan menakutkan, namun ada juga tulisan yang mempunyai kualiti tak lapuk dek zaman dan sesuai untuk dipetik menjadi sumber inspirasi.

Debat mengenai kisah hidup dan perjuangan Che Guevara tidak akan pernah habis. Ada yang positif, ada yang negatif. Baca dan nilailah sendiri. Tapi sekurang-kurangnya sekarang anda dah tahulah serba sedikit fakta di sebalik wajah misteri popular itu.


Kesan Perkembangan Teknologi Terhadap Kehidupan Dan Masyarakat

Dunia zaman dulu dengan sekarang memang terlalu banyak perubahan. Masa merubah segalanya dari segala sudut. Terasa nostalgik apabila terkenangkan zaman dulu. Hidup jauh berbeza dengan sekarang. Walaupun zaman itu tak canggih seperti sekarang, kita masih dapat melaluinya dengan baik.

Sebagai contoh, dulu di sekolah tiada siapa pun dibenarkan membawa telefon, sekarang murid darjah 6 dah pandai bawa iPhone. Dulu nak mesej buah hati cuma hantar surat atau mesej, sekarang dah ada Whatsapp dan media sosial yang lain.


Asal usul dan maksud perkataan "OK"

Dengan peredaran zaman dan kecanggihan teknologi, nampaknya masyarakat semakin berat tulang. Walaupun huruf dan papan kekunci hanya berada di hujung jari, namun kita gemar menggunakan singkatan dan akronim.

Jika pada zaman mIRC dan messenger sekitar hujung 90-an hingga awal milenium dulu, para pengguna sistem sembang itu sering bertanyakan "a/s/l?" yang merupakan singkatan bagi umur/jantina/lokasi kepada sesiapa yang baru dikenali dan ingin chat bersama. Apabila mereka perlu meninggalkan chatroom pula, mereka akan menulis singkatan seperti "gtg", "brb" ataupun "ttyl".

Makin lama, makin banyak perkataan yang disingkatkan dan terma yang digunakan pula semakin panjang dan meluas kegunaannya. Sebagai contoh, orang zaman kini gemar menggunakan singkatan OMG (Oh, my God!), YOLO (you only live once), OOTD (outfit of the day), TMI (too much information) dan IDC (I don't care).

Jika anda fikir singkatan-singkatan ini merupakan suatu fenomena zaman moden, sebenarnya anda salah. "Kemalasan" ini telahpun bermula sejak ratusan tahun lamanya.

Perkataan "OK", misalnya, merupakan singkatan yang paling banyak digunakan di seluruh dunia. Sama ada anda mempunyai bahasa pertuturan Inggeris atau tidak, semua orang tahu dan faham maksud OK. Tapi sejak bilakah singkatan ini mula digunakan dan apakah sebenarnya makna di sebalik perkataan itu?

Pada tahun awal 1800, masyarakat memang sering menggunakan ejaan alternatif sebagai salah satu bahan gelak ketawa. Sebagai contoh, mereka mengeja "No go" sebagai k.g, "all right" sebagai o.w dan "with one of our first citizens" sebagai WOOOFC. Walau bagaimanapun, jenaka-jenaka yang agak hambar ini tidak berkekalan atau berpanjangan. Singkatan-singkatan itu kebiasaannya mudah dilupakan. Sehinggalah kemunculan perkataan OK pada 23 March 1839 pada halaman kedua akhbar Boston Morning Post.

Editor akhbar itu pada mulanya memasukkan ayat “o.k. – all correct -" dalam salah satu perenggan artikel dengan niat untuk membuat lawak sahaja. Namun, lawak OK ini diingati semua orang kerana ia bersangkut-paut dengan salah seorang calon pilihanraya presiden Amerika ketika itu.

Calon bernama Martin van Buren yang berasal dari Kinderhook, New York itu mempunyai nama julukan "Old Kinderhook." Lantaran itu, penyokong tegar beliau telah menubuhkan satu kelab yang dinamakan O.K. Club.

Selain itu, timbul juga satu gosip di mana masyarakat mengatakan calon presiden itu tidak tahu mengeja dengan betul kerana semua dokumen yang disahkan hanya ditulis OK. Mereka menyangka van Buren menulis OK yang bermakna 'all correct' walhal beliau hanya menulis parap nama julukannya.

Kedua-dua kegunaan OK bagi 'all correct' dan 'Old Kinderhood' itu sering menjadi bualan masyarakat walaupun makna asalnya tidak diketahui umum.

Apabila Samuel Morse mencipta mesin telegraf sekitar tahun yang sama, perkataan OK ini juga sering digunakan sebagai jawapan ringkas untuk menyatakan 'all correct' bagi sebarang mesej yang diterima. Ini disebabkan penghantaran sepotong ayat dengan bilangan karakter yang panjang akan memakan masa untuk dihantar dan dikenakan kos yang tinggi.

Sejak itu, penggunaan OK digunakan sebagai bahasa biasa bagi semua operator telegraf di seluruh Amerika dan seterusnya merebak ke seluruh dunia.

Walau bagaimanapun, makna OK pada hari ini bukan hanya untuk memberi tanda mengiakan, bahkan ia digunakan untuk meluahkan rasa keghairahan yang acuh tak acuh dan kadangkala bertujuan menyindir. Perkataan OK telah dijadikan satu perkataan yang paling serba boleh dan fleksibel di seluruh dunia.

#2 Untuk menggambar keberkecualian : "Okey la makanan di restoran ni. Tak la teruk sangat."

#3 Digunakan apabila mulut berat untuk berkata-kata : "Ok.... saya sedar kesilapan saya."

#4 Untuk memberikan persetujuan : "Ha, baju ni ok sangat!"

#5 Digunakan dalam situasi mengalah walaupun hati berasa enggan : "Ok, fine. Kau menang."

Walaupun kita banyak menggunakan perkataan OK ini, namun ia tidak dianggap satu perkataan yang boleh digunapakai untuk kegunaan formal seperti dalam teks ucapan atau laporan bertulis. Jadi, kalau anda sedang buat kertas kerja pejabat ataupun FYP, janganlah tulis OK pula di situ ya!

Update 21 march 2018 : perubahan pada tajuk kepada asal usul, maksud, dan makna sebenar perkataan "ok".


Honda City vs Toyota Vios vs Nissan Almera, Mana Satu Yang Terbaik?

Honda City versi baru telah pun dilancarkan baru-baru ini selepas Toyota kembali melakukan beberapa penambahbaikan ke atas model Vios yang amat popular di kalangan rakyat Malaysia. Kereta dalam segmen B di bawah RM100 ribu ini merupakan segmen paling popular di Malaysia, dipenuhi model-model seperti Honda City, Mazda 2, Nissan Almera, Toyota Vios dan juga model nasional, Proton Persona dan boleh juga diambil kira Proton Preve.

Tetapi untuk hari ini, aku ingin kongsikan pengalaman aku memandu uji 3 buah model kereta bukan nasional yang popular iaitu Honda City, Toyota Vios dan Nissan Almera. Ketiga-tiga model ini pasti mempunyai peminatnya yang tersendiri kerana ketiga-tiganya merupakan model jenama Jepun dengan harga yang tidak ketara perbezaannya. Ini pendapat aku berkenaan ketiga-tiga model ini.

Kita terus kupas tentang isu paling mudah iaitu harga. Harga Almera rendah sekitar RM10ribu jika dibandingkan dengan Vios atau City. Vios paling mahal antara semua tetapi apabila dilihat dalam bentuk ansuran bulanan, ketiga-tiga kereta mempunyai nilai ansuran yang tak jauh berbeza. Jadi, kita cuba buang faktor harga kerana sasaran kita adalah kereta sedan bawah RM100 ribu yang terbaik.

Ini juga sesuatu yang aku tak perlu ulas panjang kerana reka bentuk ini subjektif pada mata kita. Ada orang rasa Almera cantik tapi pada aku, bahagian belakang Almera mampu membuatkan aku muntah kerana terlalu hodoh rekaannya. Rekaan City dan Vios pula nampak lebih seimbang depan belakang. Oleh kerana isu ini subjektif, anda putuskanlah sendiri siapa pemenang. Kalau nak bertekak pasal rupa, sampai esok tak habis.

Ruang belakang Almera paling kecil sementara City memiliki ruangan belakang paling besar. Vios di tengah-tengah. Rekaan dalaman Vios paling praktikal jika dibandingkan dengan City kerana Vios mempunyai ruang storan yang lebih tersusun. Dari segi keluasan kabin pula, City menang dalam perbandingan ini kerana ada kuasa magik yang dilakukan; walaupun City nampak kecil, keluasan kabinnya agak lapang. Dari segi rekaan paparan muka pula, Vios sebenarnya nampak memberikan aspek perincian yang halus berbanding kedua-dua kereta lain. City kemas tetapi kosong, Almera pula nampak 5 tahun ke belakang. Oh, City ada ruang udara tempat duduk belakang.

Di sini, City menang. Tak ada saingan. Model City paling mahal mempunyai ciri keselamatan paling lengkap berbanding ketiga-tiga model yang dibandingkan. Toyota pula, selepas menambahbaik model Vios baharu saja memasukkan Vehicle Stability Control ke dalam kereta yang menjadi standard pada semua model City.

Tujuan aku menulis perbandingan ini sebenarnya untuk topik ini sahaja tapi kalau tak sentuh yang lain, tak lengkap rasanya. Kereta mana yang memberikan pemanduan paling baik antara ketiga-tiga kereta. Nissan Almera apabila dipandu dapat dirasakan yang pemanduannya agak kurang mencabar. Maksud aku, kereta itu bergerak, kita pusing stereng kereta berpusing, tetapi tidak ada keseronokan memandu datang. Almera kompeten tetapi tidak menggetarkan jiwa. Macam Uncle yang ramah dan boleh borak lama.

Di antara City dan Vios, kereta yang lebih sedap dipandu adalah Vios. Ada kelainan yang agak ketara dari cara Vios menyerap hentakan jalan yang selesa jika dibandingkan dengan City. Jika memandu di jalan yang tidak rata, kelancaran dan keselesaan memandu Vios akan lebih dirasai. Walaupun begitu, City bukanlah teruk cuma gegaran permukaan tidak rata lebih dirasai. Stereng Vios juga memberikan maklumbalas kepada pemandu dengan lebih jelas.

Sistem penyokong suspensi City lebih keras berbanding Vios, tetapi apabila lengkungan jalan diambil laju, kedua-dua kereta mampu melekat di atas jalan dengan baik dan stabil tanpa memberikan rasa membuang.

Untuk pemilik yang berkeluarga, City merupakan pilihan yang lebih praktikal. Untuk individu bujang yang gemar memandu, pilihlah Vios.

Harus diingatkan, ada perbezaan harga di antara kedua-dua kereta. Untuk perbandingan lebih mudah, kita ambil andaian bahawa UMW Toyota menurunkan harga Vios supaya lebih hampir dengan City, jadi kereta mana yang lebih baik?

Untuk pakej yang lengkap, Toyota Vios adalah pemenang keseluruhan tetapi ada beberapa faktor lain yang dimenangi City yang diharap akan ditambah baik oleh Toyota supaya perbandingan ini dapat disimpulkan dengan lebih mudah. Honda City bagus, namun perinciannya tidak sehebat Vios.


Tip Dan Panduan Bagi Graduan Yang Baru Menempuh Alam Pekerjaan

Baru-baru ni kecoh apabila wakil sebuah firma pekerjaan berkata, graduan di Malaysia mempunyai kemahuan yang tidak realistik jika dibandingkan dengan realiti sebenar dunia pekerjaan. Adakah perkara tersebut benar atau hanya sekadar omongan kosong untuk memastikan permintaan graduan-graduan baru kekal rendah? Wallahuallam.

Bagaimanapun, memang tidak dinafikan ada pelbagai aspek yang perlu diperhalusi sebagai graduan yang baharu sahaja menamatkan zaman belajar dan kini mula menceburi alam pekerjaan.

Berikut merupakan nasihat-nasihat berguna yang selalu dipandang remeh oleh graduan baru. Begitu juga dengan pekerja yang sudah mempunyai pengalaman bertahun-tahun. Nasihat-nasihat ini diharapkan dapat membantu anda dalam mencari pekerjaan dan membantu meringankan proses menyesuaikan hidup di tempat kerja yang baru.

Walaupun anda datang bekerja dengan segulung ijazah yang anda susah payah dapatkan, ini tidak bererti anda hebat dan serba tahu. Kosongkan fikiran anda. Buang semua bukti yang anda hebat memimpin di kolej atau universiti dulu, kemudian belajar semula. Organisasi baru memerlukan corak pemikiran yang baru. Jadi jangan terkejut jika selama ini anda rasa anda mempunyai bakat superhuman dan sangat penting, anda dipandang sebagai Mr.Nobody di tempat kerja baru anda.

Perkara yang paling menyakitkan hati adalah apabila wujud pihak lain yang mengambil kredit daripada idea atau kerja kita. Perkara itu akan berlaku walau sekuat mana pun anda melawan. Buat permulaan, walaupun anda tahu idea itu merupakan idea anda, cuba cari jalan supaya idea tersebut dapat dikreditkan secara berkumpulan, misalnya melibatkan jabatan atau unit anda.

Ini akan membuatkan anda jadi popular di kalangan rakan sekerja kerana mereka kini mempunyai sebab untuk lebih mempercayai keikhlasan anda.

Menyertai kumpulan-kumpulan atau puak di dalam pejabat mampu membuatkan kita rasa selamat tetapi selalunya jalan yang lebih selamat adalah menjadi individu yang tidak mampu dikaitkan dengan mana-mana puak yang memegang sentimen masing-masing.

Sebaliknya, cuba jadikan diri anda orang yang dipercayai dan tidak melibatkan diri dalam mana-mana puak kerana ini akan membuatkan anda kurang menjadi sasaran sebagai kambing hitam jika wujud insiden atau isu pejabat.

Ini benda paling asas. Resume adalah dokumen pertama di mana anda akan dinilai. Pastikan tidak ada kesalahan ejaan berlaku atau lari susun atur. Resume tidak perlu meleret-leret, cukup sekadar memaparkan apa yang diperlukan dan apa yang anda rasa penting untuk diketengahkan.

Tidak menjadi kepentingan resume datang dalam bentuk berwarna dan pastikan tidak ada penggunaan fon yang fancy untuk 'mencantikkan' resume anda. Less is more. Pastikan gambar yang digunakan tidak pecah pikselnya.

Sewaktu belajar, apabila anda melakukan kesilapan, selalunya kesilapan itu tidak akan membawa kesan yang besar. Paling besar pun, kesan ke atas anda. Dalam dunia pekerjaan pula, kesilapan adalah sesuatu yang melibatkan ramai orang lain dan mungkin memberi kesan kepada syarikat misalnya.

Tetapi anda harus terima yang anda juga akan melakukan kesilapan. Jika terbukti anda tersilap langkah, akui kesilapan dan teruskan dengan rutin profesional anda seperti biasa. Jika ada tindakan susulan, minta penjelasan dari pihak pengurusan. Pastikan anda bersikap profesional setiap masa dan tidak terpengaruh dengan emosi.

Pelajar-pelajar Melayu khasnya, amat gemar mengekalkan alamat emel yang mereka gunakan semasa zaman belajar untuk digunakan sewaktu memohon pekerjaan. Tolong tukar emel anda jika emel anda itu tidak memaparkan nama.

Susah hendak diterangkan kenapa 'apple_gurlz1985@hotmail.com' atau 'ben_naruto2001@gmail.com' bukan emel yang sesuai untuk mereka yang sudah bekerja. Tetapi percayalah, jangan guna emel tersebut. Cipta akaun emel yang baru. Gunakan emel lama untuk tujuan peribadi sahaja,


Kelebihan Dan Manfaat Ekstrak kopi hijau Dan Serbuk Kopi Hijau

Kopi hijau atau dikenali sebagai green coffee merupakan biji kopi yang belum dipanggang. Kopi pada zahirnya memang berwarna hijau dan apabila dipanggang ia akan menjadi warna coklat kehitaman.

Sebenarnya terdapat dua elemen dalam kopi hijau iaitu kafein dan asid klorogenik. Elemen utama adalah asid klorogenik yang dapat mengawal tahap gula dalam darah, meningkatkan metabolisme dan juga berfungsi untuk menurunkan berat badan. Walau bagaimanapun, kandungan asid klorogenik ini akan hilang apabila biji kopi dipanggang.

Elemen kedua pula adalah kafein yang tidak bagus untuk tubuh badan tetapi anda boleh mencari ekstrak kopi hijau yang mempunyai Svetol kerana ia berfungsi untuk meneutralkan kafein.

Ramai yang tersalah anggap dengan menyangka semua kopi hijau boleh menurunkan berat badan. Anda perlu membuat perbandingan kopi hijau yang terdapat dalam pasaran Malaysia. Di sini tim Iluminasi menyediakan carta perbandingan antara biji/serbuk kopi hijau dan juga ekstrak kopi hijau.

Jika anda hendak menurunkan berat badan dengan kopi hijau, pastikan anda mencari kopi hijau yang tidak mempunyai kafein dan tidak dicampur dengan sebarang perisa seperti gula/krimer. Namun, awas! Pastikan produk kopi hijau itu mempunyai sijil KKM (MAL) barulah ia disahkan selamat untuk diminum. Bukan apa, bimbang terdapat produk kopi hijau yang dicampur sibutramine yang dapat menjejaskan kesihatan anda.

Kopi hijau memang berkesan untuk mengawal berat badan anda anda disebabkan ia berfungsi membakar lemak dalam badan. Selain daripada membakar lemak, ia berfungsi untuk mengawal selera makan anda. Makan sedikit pun anda sudah berasa kekenyangan dan tidak perlu berlapar semata-mata untuk kurus.


Elon Musk Melancarkan Neuralink untuk Menghubungkan Otak Manusia Dengan Komputer

Elon Musk bukanlah nama yang asing dalam teknologi. Beliau merupakan antara tokoh paling berpengaruh di dunia dan terkenal dengan idea-ideanya yang bernas. Elon Musk adalah pemilik di syarikat SpaceX dan Tesla.

Terbaru, beliau baru sahaja melancarkan syarikat diberi nama Neuralink iaitu sebuah syarikat yang akan membangunkan teknologi yang bakal menghubungkan otak manusia dan komputer.

Buat masa ini, Neuralink masih dalam fasa awal dan masih belum mempunyai apa-apa produk untuk diperkenalkan. Elon Musk berkata, syarikat yang dibangunkan ini memberi fokus untuk membangunkan alat yang boleh ditanam atau dipasang di otak manusia untuk menghubungkannya dengan teknologi artificial intelligence (AI).

Apa yang ingin dilakukan ini bukanlah suatu perkara yang baru. Sebuah syarikat Silicon Valley, Kernal juga mempunyai misi yang hampir sama. Walau bagaimanapun, idea Elon Musk ini bukanlah sesuatu yang mudah untuk direalisasikan. Para saintis neurosains juga berkata, mereka mempunyai pemahaman yang sangat terhad tentang sel neuron di dalam otak manusia dan mereka perlu mencari kaedah yang sesuai untuk mengkajinya.


5 Ciri-ciri dan Jenis Kawan Yang Tak Ikhlas

Dalam dunia ini, terdapat macam-macam ragam yang dapat dilihat. Ada sesetengah orang yang ingin berbaik-baik dengan anda kerana mereka mahukan sesuatu (boleh juga digelar munafik). Dalam alam pekerjaan, ada juga pekerja yang berbaik-baik semata-mata mahu menyiapkan sesuatu kerja.

Dalam berkawan dan mengenali seseorang, anda haruslah peka dan tidak terlalu mempercayai seseorang dalam jangka masa yang singkat. Berikut adalah beberapa ciri-ciri yang ada pada seseorang yang perlu anda perhatikan untuk membezakan sama ada mereka benar-benar ikhlas atau tidak.

Seseorang yang baik biasanya akan memberikan pendapat mereka secara terbuka tanpa mengutuk mana-mana pihak. Sementara itu, orang yang berpura-pura akan bercakap baik di hadapan anda dan sebaliknya mereka akan bergosip tentang anda di belakang anda.

Orang yang ikhlas berbaik dengan anda sebetulnya akan menghormati sesiapa jua, tidak kira yang berpangkat atau tidak. Sebaliknya, mereka yang berpura-pura, mereka hanya menghormati orang yang mempunyai pengaruh dan pangkat. Percayalah, suatu hari nanti apabila anda susah, orang sebeginilah yang akan mula-mula meninggalkan anda.

Orang yang ikhlas dengan anda selalunya akan memuji orang lain yang lebih baik daripada mereka. Mereka bercakap baik tentang orang lain di hadapan anda dan tidak mengumpat. Sementara itu, orang yang berpura-pura pula akan mengumpat dan mengutuk orang lain supaya menampakkan dirinya lebih hebat. Sekiranya anda jumpa orang seperti ini, sila berhati-hati.

Orang yang ikhlas dengan anda akan membantu anda tidak kira ketika anda susah atau senang. Sebaliknya bagi mereka yang berpura-pura, mereka hanya akan menghulurkan bantuan apabila mereka mempunyai agenda tertentu. Sebagai contoh, mereka mungkin akan membantu anda dalam sesuatu perkara dan mengharapkan balasan. Cuba perhatikan rakan-rakan anda, bila anda senang siapa yang sentiasa ada di samping anda? Bila anda susah pula, adakah mereka masih setia bersama?

Orang yang hebat selalunya tidak akan membangga diri. Mereka lebih suka merendah diri dan ingin orang menghormati mereka bukan kerana kekayaan yang mereka miliki. Sebaliknya, orang yang pura-pura sering membangga diri. Angkat bakul sendiri. Cuba perhatikan geng-geng MLM, tidak habis-habis bangga menayangkan kekayaan mereka. Bila anda sudah kehabisan wang akibat ditipu, golongan seperti ini yang akan melarikan diri daripada hidup anda.


5 Perangai Bos Yang Buatkan Pekerja Hebat Berhenti Kerja

Walaupun ada orang yang rajin bekerja, tidak semestinya mereka layak menjadi seorang bos. Menjadi seorang bos memerlukan dedikasi dan cara yang betul untuk memastikan kita mempunyai pengaruh kepada pekerja di bawah arahan tanggungjawab.

Mengikut statistik juga, kebanyakan pekerja hebat berhenti kerja bukanlah kerana tidak suka dengan kerja yang dilakukan. Sebaliknya, mereka berhenti kerana perangai bos mereka. Berikut adalah beberapa ciri seorang bos yang tidak layak menjadi bos.

Pekerja yang hebat adalah mereka yang berdedikasi terhadap kerja. Mereka sangat efisien dalam membuat kerja dan seboleh-bolehnya mahu menyiapkan kerja sepantas yang mungkin. Walaupun begitu, ada bos yang cuba mengambil kesempatan dengan memberi kerja tambahan secara keterlaluan dengan beranggapan pekerja mereka mampu menghabiskannya.

Mengikut kajian oleh Stanford University, produktiviti seseorang pekerja akan berkurangan setelah 50 jam waktu bekerja dalam seminggu. Dengan jumlah gaji yang sama tetapi kerja yang semakin bertambah, ia akan menyebabkan pekerja merasa sangat terbeban.

Seorang bos yang bagus adalah mereka yang menghargai pekerja. Ada sesetengah bos yang tidak pernah menghargai pekerja walaupun mereka baru sahaja menghabiskan sesebuah projek atau kerja yang sukar.

Cara untuk menghargai pekerja ini pula terpulang kepada bos tersebut sama ada ingin memberi bonus, kenaikan gaji, kenaikan pangkat dan sebagainya.

Seorang pekerja yang bagus semestinya mahukan pekerja lain yang boleh bekerja sebagai satu pasukan dengannya. Malangnya, terdapat bos yang tidak pandai mengambil pekerja baru. Mereka mengambil pekerja yang kurang berkelayakan dan menyukarkan pekerja lain untuk menyelesaikan tugas mereka. Hal ini tentulah akan membebankan pekerja sedia ada dan mendorong mereka untuk meninggalkan syarikat.

Seseorang yang dedikasi dengan pekerjaan mereka selalunya mempunyai matlamat kerja. Sebagai contoh, mereka mungkin ingin belajar sesuatu skil atau mendapatkan sesuatu sijil kompetensi. Bos yang tidak memberi sokongan kepada pekerja untuk mencapai cita-cita mereka semestinya akan menyebabkan mereka mengangkat kaki ke syarikat lain untuk mengejar cita-cita mereka.

Seorang pekerja yang hebat suka sekiranya diberikan kerja yang mencabar minda dan tahap intelektual mereka. Ia merupakan suatu kepuasan setelah menyelesaikan suatu tugasan sukar yang diberikan. Walau bagaimanapun, ada sesetengah bos yang memberi kerja yang rutin kepada seseorang pekerja selama bertahun-tahun. Hal ini tentulah akan menyebabkan mereka bosan dan mahu keluar daripada syarikat untuk mencari cabaran baru.

Sekiranya anda merupakan seorang bos dan mempunyai ciri-ciri di atas, ada baiknya anda mula lakukan perubahan sekarang agar aset anda, iaitu staf yang cemerlang, akan sentiasa berasa gembira bekerja di bawah seliaan anda. Ingat, pekerja yang kompeten adalah aset utama syarikat!


10 Jenis Perangai Dan Kategori Manusia Di Internet Atau Media Sosial

Dalam zaman sekarang ni, boleh kata semua orang pun ada akaun sosial media seperti Facebook dan Instagram. Anak kecil yang tak boleh berjalan lagi pun ramai dah ada akaun yang mak ayah tolong buatkan. Atok nenek di kampung juga tak kurang hebatnya. Ye lah, sejak pencen tu banyaklah masa terluang. Sambil-sambil tu boleh stalk anak dan lepaskan rindu nak tengok gambar cucu sekali.

Kalau anda perhatikan news feed daripada senarai rakan-rakan anda, anda mungkin boleh nampak satu pattern yang seolah-olah sudah menjadi tabiat mereka kan? Contohnya, bila anda klik pada album gambar Siti Saodah, anda boleh nampak 735 keping gambar semuanya selfie muka dia belaka. Ataupun bila anda skrol akaun Instagram Ahmad Fauzi, anda nampak deretan gambar makanan je.

Masing-masing ada tabiat masing-masing. Apa yang kami ingin senaraikan ini mungkin merupakan 10 kategori manusia yang selalu kita nampak di media sosial. Anda yang mana satu?

Ni geng Siti Saodah kerana bersifat agak narsisistik. Dalam kereta dia selfie, dalam rumah tengah tengok tv dia selfie, tengah makan dia selfie, lepas mandi dia selfie, kat pejabat dia selfie, sebelum tidur pun selfie. Pendek kata, kamera telefon mod selfie tu sentiasa on aje lah.

Orang begini akan update gambar SETIAP kali dia makan. Kena susun dulu segala sudu, tisu dan pinggan bagi tangkap angle tu cantik-cantik macam dalam majalah. Walaupun ketika minum air masak pun dia mesti tangkap gambar kena bagi nampak artistik dan hipster.

Yang ini kerja nak bergaduh je. Semua benda dia nak kaitkan dengan politik. Semua salah kerajaan. Ataupun semua salah pembangkang. Diri sendiri aje yang tak salah.

Yang ini selalunya wanita. Segala macam tips kebahagiaan rumahtangga, tips bercinta, tips memasak, tips jaga anak, tips deko rumah, semua benda dia share. Kalau waktu dia nak bagi hint pada suami, dia akan taglah suami siap-siap. Entah suami tu baca ke tidak.

Kaki kongsi quote ini suka kongsi kata-kata hikmah dan petikan ayat daripada selebriti atau orang terkenal. Ya, memang benar sifat ini bagus kalau kongsi benda baik. Tapi kadang-kadang tu, petikan kata yang tak betul pun dia main tekan share juga. Harap boleh selidik terlebih dahulu sebelum dikongsikan.

24 jam update aktiviti anak. Album gambar penuh gambar anak. Sentiasa share tips kekeluargaan.

Walaupun secara umumnya setiap peniaga perlu membuka page tersendiri untuk aktiviti perniagaan mereka, namun masih ramai yang menggunakan akaun peribadi untuk berniaga. Maka, anda nampaklah setiap hari puluhan status yang mempromosikan produk serta perkhidmatan mereka. Kalau ada selit cerita-cerita lain pun mesti bersangkut-paut dengan perniagaan mereka.

Ya, saat bercinta memang semuanya indah. Walaupun duduk bersebelahan, namun mereka masih memuatnaik status sambil membalas-balas komen sesama sendiri. Anda boleh saksikan sendiri perkembangan mereka dari zaman mula-mula bercinta, selfie berdua, makan bersama, tonton wayang lewat malam sehinggalah ke sesi melamar secara romantis. Semua maklumat ada dalam poket anda.

Orang lelaki yang merupakan peminat tegar sukan memang selalu update status berkisar tentang sukan kegemaran mereka. Bagi yang minat bola sepak, mereka akan sentiasa berkongsi jadual terbaru perlawanan bola sepak sambil mengayam-ayamkan pasukan lain. Apabila pasukan mereka menang, banyak status susulan untuk mengayamkan pihak lawan akan ditulis dan sesi ini berterusan selama beberapa hari. Selain itu mereka selalu berkongsi maklumat berkenaan jersi, pemain-pemain bola sepak dan artikel-artikel berkaitan.

Ada segelintir orang suka betul muatnaik status baru setiap 5 minit. Dalam sehari, mungkin ada lebih kurang 20-30 kali statusnya dikemaskini. News feedpenuh dengan nama mereka saja. Agaknya mereka sangka Facebook itu fungsinya adalah seperti Twitter. Ada yang kata golongan seperti ini agak menjengkelkan namun anda punya pilihan untuk sembunyikan news feed mereka daripada pandangan. Janganlah unfriend terus, tak baik putuskan silaturrahim.

Trend terbaru sekarang ni pula ialah buat video Live sambil drive. Ya, SAMBIL MEMANDU. Walaupun anda tak pegang telefon menggunakan tangan, tapi tahukah bahawa fokus dan minda anda akan terganggu disebabkan mata asyik nak tengok kamera?

Jangan sampai video info-sharing atau bebelan anda itu bertukar menjadi video kemalangan anda secara live sudahlah. Harap anda hentikan perbuatan membahayakan sebegini. Kalau nyawa anda tak berapa penting, banyak lagi nyawa orang lain yang penting. Terima kasih kerana memahami!


Boleh tak kapal terbang naik sampai angkasa lepas?

Saban tahun kapal terbang mengangkut jutaan penumpang. Ada penumpang yang menaiki kapal terbang berbelas atau berpuluh jam lamanya. Ada juga yang tak sempat nak minum air pun, alih-alih dah sampai ke destinasi.

Semasa dalam penerbangan, adakalanya kapten akan buat pengumuman bahawa kapal sedang terbang pada berapa ketinggian altitud. Ada juga syarikat penerbangan yang menyiarkan maklumat ini di skrin tempat duduk hadapan.

Bila anda pandang luar tingkap, anda hanya nampak kepulan awan. Dah tak nampak langsung bumi.

Ketika dalam situasi begitu, pernah tak anda terfikir ia boleh pergi sejauh mana? Kalau kapten terbuat silap, boleh tak kapal terbang itu naik lebih tinggi menuju ke angkasa lepas? Best juga kan kalau dapat pergi angkasa lepas ramai-ramai.

Kapal terbang komersial kebiasaannya terbang pada altitud antara 28,000 hingga 35,000 kaki. Walau bagaimanapun, ini bukanlah jarak maksimum yang kapal terbang boleh pergi. Ia sebenarnya boleh naik lebih tinggi sedikit, namun majoriti kapal terbang penumpang tidak direka untuk naik melebihi 40,000 kaki.

Cuma ada satu saja pengecualian iaitu jet komersial supersonik Concorde yang boleh naik sehingga 60,000 kaki.

Kemudian ada lagi sebuah kapal terbang dipanggil Helios yang boleh naik sehingga 97,000 kaki. Tapi kapal terbang ini bukanlah kapal terbang calang-calang kerana ia direka oleh NASA.

Jarak 'pintu masuk' angkasa lepas yang paling dekat dari permukaan bumi adalah sekitar 100km. Manakala kapal terbang hanya pergi sejauh lebih kurang 10km sahaja iaitu di lapisan kedua atmosfera yang dipanggil stratosfera.

Benar, kapal terbang tidak akan boleh naik sehingga ke angkasa lepas kerana dua sebab iaitu rekabentuk kapal terbang mengehadkan pergerakannya serta jumlah bahan api yang tidak mencukupi untuk naik lebih tinggi.

Sesebuah kapal terbang boleh terbang hanya kerana mempunyai sayap yang besar dan mampu mengangkatnya untuk berada di udara. Proses 'mengangkat' ini terjadi disebabkan pengedaran angin di bahagian atas dan bawah permukaan sayap.

Pada dasarnya, udaralah merupakan komponen yang membolehkan kapal terbang naik tinggi manakala enjin cuma memberikannya kuasa untuk terus bergerak menentang seretan aerodinamik.

Disebabkan rekaannya yang bergantung kepada udara, cara kapal terbang beroperasi juga dipengaruhi oleh 'kualiti' udara. Apabila altitud semakin tinggi, kepadatan udara semakin berkurang. Dalam erti kata lain, udara menjadi semakin nipis apabila semakin tinggi sehingga sampai satu tahap di mana persekitaran terus menjadi vakum dan tidak mempunyai udara langsung.

Pengangkutan udara seperti kapal terbang dan helikopter memerlukan udara untuk kekal terbang. Jika tiada udara, bagaimanakah kapal terbang itu boleh diangkat supaya naik lebih tinggi? Ini juga merupakan salah satu faktor kenapa pasukan penyelamat yang menaiki helikopter sering mengalami masalah jika mereka ingin menyelamatkan orang yang terkandas di kawasan beraltitud tinggi.

Sebab itulah kapal terbang tak akan boleh naik sehingga ke angkasa lepas. Tak kisahlah kapten dia bercita-cita tinggi macam mana sekalipun, memang sains membuktikan ia suatu perkara yang mustahil untuk dilakukan.


13 Kesalahan Ketika Membasuh Baju Yang Boleh Merosakkan Pakaian

Berapa ramai yang sedang membaca artikel ini mencuci pakaian anda sendiri? Tak semua yang basuh pakaian sendiri. Ada yang mak basuhkan, ada yang hantar dobi, dan ada yang basuh menggunakan dobi self-service. Walau dengan apa cara sekalipun pakaian anda dibasuh, anda sebenarnya wajib tahu cara yang betul untuk mencuci untuk menjaga tekstur dan mengekalkan bentuk serta warna pakaian anda.

Pihak Iluminasi.com ingin berkongsi mengenai kesilapan yang paling kerap dilakukan yang boleh merosakkan pakaian kegemaran anda.

Selain mengasingkan mengikut warna, anda juga perlu memberi perhatian kepada jenis kain. Sebagai contoh, pakaian diperbuat daripadapolar fleece dibasuh berasingan. Dan anda tidak sepatutnya mencampurkan tuala diperbuat daripada synthetic fiber.

Jangan terkejut jika baju anda berlubang jika anda pernah menggosok dengan rakus untuk hilangkan kotoran. Ia sepatutnya dibasuh dengan lembut. Cara terbaik untuk mengelakkan daripada pakaian berlubang adalah letakkan fabrik berwarna putih dan biarkan ia berendam bersama pakaian yang kotor itu.

Ini akan menyebabkan terlalu banyak buih yang boleh mengumpulkan kotoran di sesetengah bahagian pakaian seperti di kolar. Ia akan menyebabkan pakaian anda menjadi lebih kotor.

Zip perlu ditutup dengan baik sebelum anda basuh pakaian kerana gigi zip boleh merosakkan pakaian lain.

Anda perlu buka butang baju, jika tidak butang anda mungkin akan tercabut dan baju akan menjadi tidak kemas.

Peluntur membuatkan fabrik pakaian anda tidak tahan lama dan mudah terkoyak.

Pakaian renang atau pakaian yang diperbuat daripada spandex atau elastane tidak boleh dibasuh menggunakan mesin basuh. Cara yang betul adalah merendamkannya di dalam air sejuk.

Sesetengah orang lebih suka dengan cara ini kerana mereka pecaya jika mereka merehatkan mesin basuh selepas mencuci beberapa kali dapat membuatkan mesin basuh mereka tahan lama. Ini salah. Menggunakan mesin basuh tanpa rehat dapat mengurangkan penggunaan elektrik kerana mesin basuh menggunakan baki haba selepas basuhan sebelumnya.

Jika anda membasuh bantal yang berbulu dan selimut di dalam mesin basuh, basuh dua kali. Bulu-bulu bantal boleh menyimpan buih, yang akan menyebabkan bantal anda bersabun di dalam.

Sebatian kimia ini mengurangkan kebolehan fabrik untuk menyerap air, jadi anda tidak patut gunakannya untuk membasuh tuala.

Anda tak patut membebankan mesin basuh anda kerana ia boleh menyebabkan kerosakan.

Banyak serbuk pencuci yang kita guna mempunyai pengganti yang murah, contohnya, garam boleh membuatkan pakaian kelihatan lebih terang, dan kapur boleh menghilangkan kotoran. Lemon boleh digunakan untuk membuatkan pakaian lebih wangi dan juga lembut.

Ia adalah sangat penting untuk menjaga mesin basuh anda. Ingat, kebanyakan mesin basuh, tempat memasukkan serbuk pencuci boleh bererak. Kerana baki serbuk pencuci boleh tertinggal di dalamnya, anda perlu memberikan lebih perhatian padanya. Jangan tutup mesin basuh selepas membasuh jadi supaya ia boleh kering. Cuci mesin basuh anda menggunakan air panas dan cuka setahun sekali. Ia boleh mengelakkan mesin basuh anda daripada rosak.